text:
λεγόμενης μισθολογικής δαπάνης» κατά 8,75 δισεκατομμύρια από το 2009 μέχρι το 2013, δηλαδή από 24,5 δισ., στα 15,7 δισ. Οι μειώσεις αυτές τσάκισαν και γονάτισαν κυριολεκτικά τον κόσμο. Κανείς δεν μπορεί να μιλάει σήμερα για ουσιαστική ανακούφιση όσων εργάζονται στο Δημόσιο, αν δεν προβάλει ως αίτημα την αποκατάσταση τουλάχιστον των εισοδημάτων στα επίπεδα του 2009. Αν δε διεκδικεί την ανάκληση όλων των απολύσεων που έγιναν, την κατάργηση της διαθεσιμότητας.
 Ο ΣΥΡΙΖΑ, που προαλείφεται να κυβερνήσει, δε λέει κουβέντα για την αποκατάσταση των απωλειών που είχαν οι δημόσιοι υπάλληλοι. Στις εξαγγελίες του για τη Δημόσια Διοίκηση δεν είπε τίποτα για την αναπλήρωση των εισοδημάτων, ενώ από τις χιλιάδες απολύσεις δεσμεύτηκε να ανακαλέσει μόνο αυτές που κρίθηκαν αντισυνταγματικές. Κατά τα άλλα, υποσχέθηκε ένα κράτος λειτουργικό και ευέλικτο, όπως έκαναν προηγούμενα όλα τα αστικά κόμματα, όταν βρίσκονταν στον προθάλαμο της διακυβέρνησης. Διαβάστε περισσότερα
 Το σχέδιο δράσης του ΣΥΡΙΖΑ για την καταπολέμηση της ανεργίας
 Διαβάστε το σχέδιο δράσης του ΣΥΡΙΖΑ για την καταπολέμηση της ανεργίας
 ΣΥΝΟΨΗ. 2
 1. ΕΙΣΑΓΩΓΗ. 6
 2. ΚΡΙΤΙΚΗ ΤΗΣ ΚΥΒΕΡΝΗΤΙΚΗΣ ΠΟΛΙΤΙΚΗΣ. 7
 3. ΣΤΟΧΟΙ ΚΑΙ ΜΙΓΜΑ ΠΟΛΙΤΙΚΩΝ ΤΟΥ ΣΧΕΔΙΟΥ ΔΡΑΣΗΣ. 9
 4. ΑΞΟΝΕΣ, ΠΟΛΙΤΙΚΕΣ ΚΑΙ ΜΕΤΡΑ ΤΟΥ ΣΧΕΔΙΟΥ ΔΡΑΣΗΣ. 14
 4.1 ΠΡΩΤΟ ΔΙΑΣΤΗΜΑ ΔΙΑΚΥΒΕΡΝΗΣΗΣ – ΠΟΛΙΤΙΚΕΣ ΚΑΙ ΜΕΤΡΑ. 14
 ΑΜΕΣΗΣ ΑΠΟΔΟΣΗΣ. 14
 Νέα σχέδια για την ανεργία το 2015 στην Κύπρο
 Νέα σχέδια για την αντιμετώπιση της ανεργίας θα εξαγγελθούν το 2015, σύμφωνα με την Υπουργό Εργασίας, Πρόνοιας και Κοινωνικών Ασφαλίσεων Ζέτα Αιμιλιανίδου.
 «Ήδη μέσα στο 2015 έχουν ορισθεί κάποια σχέδια που αφορούν τους μακροχρόνια άνεργους και τους νέους, σε όλα τα επίπεδα της οικονομικής δραστηριότητας», ανέφερε σε δηλώσεις της η Υπουργός.
 Πρόσθεσε ότι τα σχέδια θα υλοποιηθούν με χρηματοδότηση του Ευρωπαϊκού Κοινωνικού Ταμείου.
 Η κ. Αιμιλιανίδου σημείωσε ότι παρόλο που η ανεργία «βρίσκεται σε ψηλά επίπεδα, υπάρχει μια τάση σταθεροποίησης, κι ενώ πολλοί πίστευαν ότι θα φτάναμε το 20%, βρισκόμαστε περίπου στο 16%».
 «Αυτό σίγουρα δεν μας ικανοποιεί, οι προσπάθειες συνεχίζονται»
 Αυτοί είναι οι χρυσοί μισθοί των εργαζομένων του Facebook
 Υπάρχουν δύο κατηγορίες ανθρώπων που σχετίζονται με το Facebook: αυτοί που έχουν προφίλ στο κοινωνικό δίκτυο (όπως οι περισσότεροι από εμάς) και εκείνοι που εργάζονται σε αυτό.
 Οι πρώτοι συνήθως ξοδεύουν πολύ χρόνο κάνοντας like και share στις αναρτήσεις των φίλων τους. Οι δεύτεροι πρέπει να αποφασίσουν πού θα ξοδέψουν τον παχυλό μισθό τους.
 Τα στοιχεία που συγκέντρωσε η online κοινότητα για την απασχόληση Glassdoor, και δημοσίευσε πρώτο το Business Insider, αποκάλυψαν ότι η πλειονότητα των εργαζομένων στο Facebook αμείβεται από ικανοποιητικά έως πλουσιοπάροχα.
 Δάνειο 100 εκ. € για το ΙΚΑ-ΕΤΑΜ για την κάλυψη βραχυπρόθεσμων υποχρεώσεων του
 Προκειμένου το ΙΚΑ - ΕΤΑΜ να καλύψει βραχυπρόθεσμες υποχρεώσεις του, απόφαση του Υπουργού Εργασίας Κοινωνικής Ασφάλισης & Πρόνοιας, Γιάννη Βρούτση, δανειοδοτεί το Ταμείο με το ποσό των 100.000.000 € και συγκεκριμένα με 70.000.000 Ευρώ από τον Τομέα Ασφαλισμένων Δημοσίου και 30.000.000 Ευρώ από τον Τομέα Ασφαλισμένων Δημοτικών και Κοινοτικών Υπαλλήλων.
 Ηλ. Κικίλιας: Συνέντευξη στο Αθηναϊκό Πρακτορείο
 Τη βεβαιότητα ότι το Κίνημα Δημοκρατών Σοσιαλιστών θα δώσει το «παρών» στην επόμενη Βουλή, εκφράζει ο επικεφαλής του ψηφοδελτίου Επικρατείας Ηλίας Κικίλιας, σε συνέντευξη που παραχώρησε


text:
στο Αθηναϊκό Πρακτορείο.Ασκεί έντονη κριτική στην κυβέρνηση, την οποία κατηγορεί ότι εφάρμοσε μια «αδιέξοδη πολιτική», που «αποδυνάμωσε την οικονομία, διέλυσε την αγορά, συνέθλιψε τον κόσμο της εργασίας, εξάντλησε την κοινωνία και επέτεινε τις στρεβλώσεις του ληγμένου παραγωγικού μοντέλου».Κατηγορεί, επίσης, την κυβέρνηση ότι παρά το γεγονός ότι είχε να ολοκληρώσει μόλις το 19% της προσαρμογής, απέτυχε να οδηγήσει τη χώρα στην έξοδο από την κρίση.
 Δωρεάν κάρτες απεριόριστων διαδρομών σε ανέργους
 Ο πιτσιρίκος βρίσκει τον Λ. Χαραλαμπόπουλο και οργανώνουν...ανταρσία!
 Εκλογές 2015... Κάτι έρχεται... Είναι η ελπίδα; Είναι η αλήθεια; Είναι η επ-ανάσταση; Είναι η μαύρη μας η μοίρα;
 Είπαμε να κάνουμε κι εμείς κάποιες παρουσιάσεις υποψηφίων. Κι εκεί που αναρωτιόμασταν «ποιους/ποιες άραγε;» σκάει στα facebook όλων μας η δήλωση του «πιτσιρίκου» ότι δεν είναι η μοίρα του να ψηφίσει ποτέ κόμμα εξουσίας...
 Η πρώτη απάντηση είχε δοθεί. Πήραμε τον πιτσιρίκο, πήγαμε στον Λευτέρη Χαραλαμπόπουλο (υποψήφιο στην τελευταία τιμητική θέση στο ψηφοδέλτιο επικρατείας με την ΑΝΤΑΡΣΥΑ-ΜΑΡΣ) και βγήκε το ακόλουθο... Μια ασυνήθιστη συνέντευξη-συζήτηση με γέλια, τραγούδια και τον σκύλο τον Τσίου
 ............................................................................................................................................................................... Πιτσιρίκος: Κύριε Χαραλαμπόπουλε, τι σε έκανε να εγκαταλείψεις το ποδόσφαιρο και να ασχοληθείς με την πολιτική;
 Χαραλαμπόπουλος: Δύσκολη ερώτηση.
 Π.: Καλά τότε πάμε στην επόμενη.
 Χ.: Κάτσε ρε παιδί μου, να το πάρουμε από την αρχή. Πριν αρχίσει η συνέντευξη, να ξεκαθαρίσουμε τους ρόλους. Νομίζω ότι εσύ θα πρέπει να έχεις το ρόλο του Πρετεντέρη.
 Π.: Ε, σου έκανα πρετεντερική ερώτηση.
 Χ.: Τώρα σκέφτομαι ποιος να είμαι εγώ, αν εσύ είσαι ο Πρετεντέρης. Δε μπορώ να σε υποβιβάσω σε κάτι άλλο, Τσίμας, Καψής κτλ. Τουλάχιστον Πρετεντέρης.
 Π.: Ο Χατζηνικολάου, που το’χει;
 Χ.: Εμένα μου αρέσει να μιλάμε οι δυο μας. Ο Πρετεντέρης το κάνει αυτό. Ενώ ο Χατζηνικολάου καλεί και κόσμο για να έχει άλλοθι.
 Π.: Όχι ρε, προχθές ήταν μόνος του.
 Χ.: Ε, μόνο μια φορά, συνήθως καλεί κοινό.
 Π.: Ήταν καλός όμως.
 Χ.: Ο Χατζηνικολάου ή ο Τσίπρας;
 Π.: Και οι δύο.
 Χ.: Δεν την είδα. Θα τη δω και θα σου πω. Και αναρωτιέμαι τώρα: Αν εσύ είσαι ο Πρετεντέρης, το μόνο καλό είναι ότι εγώ δεν είμαι Συριζαίος. Αν ήμουν, δε θα μπορούσα να σου μιλήσω. Για αυτό και κατέβηκα με την ΑΝΤΑΡΣΥΑ. Για να μπορώ να σου μιλήσω. Σκέφτηκα λοιπόν ποιος θα μπορούσα να ήμουν. Πρέπει να βρω έναν κεντροαριστερό, πρέπει να σκεφτώ κάτι καλτ. Μια αλεπουδιά. Αλλά ποια ήταν η μεγαλύτερη αλεπού; Ο Ψαριανός.
 Π.: Αυτός είναι πολύ δεξιός ρε συ. Θα πάει στη Νέα Δημοκρατία.
 Χ. Τι μου θύμισες τώρα! Ξέρεις πώς ξεκίνησε η ιστορία με τον Ψαριανό και άρχισαν να του την πέφτουν οι φίλοι του; Ήταν ένα βράδυ σε ένα μπαρ με την παρέα του, τότε που γίνονταν τα γεγονότα στην Κερατέα. Στην ομήγυρη ήταν και κάποιος από τους κατοίκους. Και λέει ο Ψαριανός ότι στην Κερατέα πρέπει να πάνε τα σκουπίδια, είναι Αρβανίτες αυτοί και δεξιοί. Είναι ακροδεξιοί. Και του λένε οι άλλοι: τι λες ρε συ; Πρέπει να τους βάλουν εκεί τα σκουπίδια επειδή είναι Αρβανίτες και πιστεύεις ότι είναι ακροδεξιοί; Ναι, λέει ο Ψαριανός, είναι καραδεξιοί αυτοί. Εκεί

type: other


text:
να τους βάλουν τα σκουπίδια. Έτσι άρχισαν να χαλάνε οι σχέσεις του με τους γύρω του. Τελοσπάντων, εσύ θα είσαι ο Πρετεντέρης κι εγώ ο Ψαριανός. Πάμε πάλι από την αρχή. Κανονικά πρέπει να το κόψουνε αυτό για να μη λένε ότι πήγα στην ΑΝΤΑΡΣΥΑ για να μπορώ να πάω στον Πρετεντέρη.
 [ΟΚ, πάμε πάλι...]
 Π.: Κύριε Χαραλαμπόπουλε, τι σας έκανε να εγκαταλείψετε το ποδόσφαιρο και να κατεβείτε στην πολιτική κονίστρα;
 Χ.: Καταρχήν χαίρομαι γιατί στην ερώτησή σου παρακάμπτεις τη δημοσιογραφία. Στην πραγματικότητα δημοσιογράφος είμαι για να είμαι ποδοσφαιριστής. Επειδή στα νιάτα μου έπαιζα ποδόσφαιρο και κάποια στιγμή τα παράτησα, με παρατήσανε δηλαδή, δε με θέλανε, έπρεπε να βρω ένα τρόπο να υπάρχω ποδοσφαιρικά. Και το κατάφερα μέσω του πρωταθλήματος Τύπου. Όμως, για να πάρεις μέρος στο πρωτάθλημα Τύπου πρέπει να είσαι δημοσιογράφος. Έτσι αποφάσισα να ασχοληθώ με τη δημοσιογραφία. Έτσι πηδάμε τώρα την ιστορία της δημοσιογραφίας για να δούμε πώς πάμε από το ποδόσφαιρο στην πολιτική. Και ο Ανατολάκης το έκανε. Ο Ζαγοράκης είναι ευρωβουλευτής. Δεν ξέρει αγγλικά αλλά μια χαρά είναι στην Ευρωβουλή. Τουλάχιστον προτιμώ τον Ζαγοράκη από την κυρία Σπυράκη. Η κυρία Σπυράκη επέλεξε να πάρει στο πολιτικό της γραφείο της το γιο τού Ζαγορίτη που το πιο σημαντικό πράγμα που είχε κάνει στη ζωή του ήταν ότι είχε πάει με τη Τζούλια Αλεξανδράτου στο Πολεμικό Μουσείο. Όπως καταλαβαίνεις, αυτό είναι πολιτική. Η κυρία Σπυράκη ευθαρσώς τολμάει να αποκαλύψει πως ήξερε ότι στις εκλογές του ‘12 είχε στηθεί ένα τεράστιο παιχνίδι υπόγειο με αεροπλάνα που πετούσανε φέρνοντας λεφτά για να στηρίξουν τις ελληνικές τράπεζες, για να μπορέσουμε να έχουμε την κυβέρνηση Σαμαρά, Βενιζέλου και λοιπών συγγενών. Και τώρα είναι στην πολιτική. Προτιμάς τη Σπυράκη ή τον Ζαγοράκη; Εγώ προτιμάω τον Ζαγοράκη από τη Σπυράκη, αν πρέπει να επιλέξω.Π.: Εγώ θα επαναφέρω το ερώτημά μου γιατί δεν απάντησες και θα το θέσω αλλιώς, γιατί είμαι σαν αυτούς τους δημοσιογράφους του BBC που κάνουν εκατό φορές την ίδια ερώτηση: Τι ήταν αυτό που σε έκανε να εγκαταλείψεις το ποδόσφαιρο και να περάσεις στην πολιτική; Μπορούμε να μιλάμε για ποδοσφαιροποίηση της πολιτικής ζωής, κύριε Χαραλαμπόπουλε;
 Χ.: Ας απαντήσω λοιπόν σοβαρά. Υπάρχουν κάποιες στιγμές στη ζωή στις οποίες καλείσαι να πάρεις θέση. Πολιτικά. Θα μου πεις και ποιος είσαι εσύ; Ε, αυτός που είμαι. Δεν θα απαντήσω εγώ για όλους. Θα απαντήσω για μένα. Αν λοιπόν έπρεπε να πάρω θέση, και παίρνω θέση μετέχοντας στο ψηφοδέλτιο επικρατείας της ΑΝΤΑΡΣΥΑ στην τιμητική τελευταία θέση, το κάνω γιατί θέλω να δώσω, στο μικρό κοινό που απευθύνομαι, ένα στίγμα. Αυτό είναι το εξής: Θα υπάρξει μια Βουλή στην οποία θα είναι στην κυβέρνηση ένα αριστερό κόμμα, ένα κόμμα που ξεκίνησε να έχει αριστερές ρίζες -και ελπίζω να τις κρατήσει, γιατί πολλές φορές ένα κόμμα που πηγαίνει στην εξουσία ξεχνάει από πού ξεκίνησε. Και η υπόλοιπη Βουλή τι θα είναι; Ένα απονευρωμένο, απολιθωμένο –δυστυχώς, και το έχουμε συζητήσει άπειρες φορές– ΚΚΕ και διάφορα κόμματα δεξιά του ΣΥΡΙΖΑ, τα οποία στην πραγματικότητα είναι όλα δεξιά κόμματα που ελέγχονται είτε από ολιγάρχες επιχειρηματίες, είτε από μιντιάρχες, είτε


text:
από εργολάβους. Άρα, σε μια κυβέρνηση που θα είναι αυτοδύναμος ο ΣΥΡΙΖΑ ή ο ΣΥΡΙΖΑ συνεργαζόμενος με έναν από αυτούς, χρειάζεται μια αριστερή αντιπολίτευση. Μια αντιπολίτευση στα αριστερά του ΣΥΡΙΖΑ για να κρατά αντίβαρο, για να θυμίζει στο ΣΥΡΙΖΑ τις καταβολές του και να θυμίζει το τι είναι Αριστερά. Γιατί φοβάμαι ότι όταν σε πλευρίσει η εξουσία, ξεχνάς από πού έρχεσαι και ξεχνάς και τι είναι η Αριστερά. Το ζήσαμε αυτό από το ΠΑΣΟΚ τη δεκαετία του ’80. Δυστυχώς. Ελπίζω να μην το ζήσουμε και τώρα. Πιστεύω ότι πρέπει να υπάρχει ένα κόμμα, που πρέπει να μπει και στη Βουλή και πρέπει να είναι η ΑΝΤΑΡΣΥΑ, που θα είναι η αντιπολίτευση από τα αριστερά στο ΣΥΡΙΖΑ. Η πραγματική δύναμη της ΑΝΤΑΡΣΥΑ -χωρίς να υπερβάλλω, το έχω ζήσει και το έχω καταλάβει- μπορεί να υπερβαίνει και το 5%. Ο κινηματικός χαρακτήρας της ΑΝΤΑΡΣΥΑ είναι έντονος και πλατύς. Είναι το μοναδικό κόμμα το οποίο στα μνημονιακά χρόνια κράτησε τον κινηματικό του χαρακτήρα, ήταν παντού, όποτε χρειάστηκε δίπλα στους εργαζόμενους έδινε το παρών.
 Π.: Και γιατί όλοι αυτοί ψηφίζουν ΣΥΡΙΖΑ και όχι ΑΝΤΑΡΣΥΑ;
 Χ.: Όλοι αυτοί φυλλοροούν όταν έρχεται η ώρα της ψήφου, γιατί η ΑΝΤΑΡΣΥΑ δεν έχει καταφέρει τον κινηματικό της χαρακτήρα και τον πολιτικό της λόγο να τον μεστώσει, να τον περιχαρακώσει σε ένα κόμμα. Κι εδώ, πολλές φορές, λειτουργεί και ο εκβιασμός της χαμένης ψήφου. Τη χαμένη ψήφο που την γνωρίσαμε από το στόμα του Κουτσόγιωργα τη δεκαετία του ’80.
 Π.: Καλά, ο Κουτσόγιωργας άμα δεν είχε πεθάνει και αυτός στο ΣΥΡΙΖΑ θα ήτανε. Κάπου θα τον είχανε βάλει.
 Χ.: Δε θα διαφωνήσω. Αλλά η λογική και ο εκβιασμός της χαμένης ψήφου, μη βγει κανείς από το μαντρί, ότι ένας πρέπει να εκπροσωπεί την Αριστερά και όλα αυτά, είναι το παραμύθι που έπαιξε το ΠΑΣΟΚ από τη δεκαετία του ’80. Ξεκίνησε από τον Κουτσόγιωργα και χρησιμοποιήθηκε στη συνέχεια από όλους τους Πασόκους. Ξαναπάμε τώρα στη λογική της χαμένης ψήφου. Δεν το φωνάζει τόσο ευθαρσώς ο ΣΥΡΙΖΑ και ο Τσίπρας, αλλά από στόμα σε στόμα, περνάει αυτό το μήνυμα. Ας τη ρίξουμε τώρα την ψήφο και βλέπουμε. Κάπου εκεί χάνεται όλη αυτή η ιστορία. Και βέβαια, κάπου εκεί ξεχνιέται και η απλή αναλογική...
 Η χαμένη ψήφος, η χαμένη Δημοκρατία και τα (σι)χαμένα ΜΜΕ
 Π.: Γι’ αυτό που λες, για τη χαμένη ψήφο, φταίνε μόνο τα κόμματα; Οι πολίτες δε φταίνε; Δηλαδή ο πολίτης που το μασάει αυτό τόσες δεκαετίες δεν έχει καμία ευθύνη; Που λέει ότι πρέπει να ψηφίσω μεγάλο κόμμα; Μήπως ο Έλληνας ψηφίζει νικητή; Δεν έφταιγε μόνο το ΠΑΣΟΚ όταν τη δεκαετία του ’80 συνέρρεαν δεξιοί και ακροδεξιοί και το ψήφιζαν.
 Χ.: Θα μπορούσα πολύ εύκολα να μιλήσω για την ευθύνη του ψηφοφόρου, αλλά δεν το κάνω. Επειδή, ως δημοσιογράφος, είμαι αυτός που βρίσκεται ανάμεσα στην πολιτική και τον ψηφοφόρο και ξέρω πώς παίζεται το παιχνίδι, θα σου πω το εξής: Για να λειτουργεί μια δημοκρατία, έστω αυτή η αστική δημοκρατία που έχουμε, πρέπει δύο πυλώνες της να είναι ανεξάρτητοι. Ο ένας είναι η δικαιοσύνη και ο άλλος είναι


text:
τα ΜΜΕ. Όταν αυτοί οι δύο δεν είναι ανεξάρτητοι, η πληροφορία, τουλάχιστον από την πλευρά των ΜΜΕ, που φτάνει στον πολίτη για να αποφασίσει είναι ελεγχόμενη. Άρα, όταν η ενημέρωση προς τον πολίτη δεν φτάνει όπως πρέπει, όπως ορίζει το Σύνταγμα, όπως ορίζει ο κώδικας δημοσιογραφίας, όπως ορίζει ο κώδικας δεοντολογίας της ΕΣΗΕΑ για το πώς πρέπει να λειτουργούν οι δημοσιογράφοι, δεν μπορείς να αναζητάς την ευθύνη στον ψηφοφόρο. Όταν κάποιοι άλλοι δεν κάνουν τη δουλειά τους όπως πρέπει, δε μπορείς να έρθεις μπροστά στον ψηφοφόρο και να του πεις «γιατί;». Θα μου πεις: Μα πρόβατα είναι; Δε θα έπρεπε να έχουν ξυπνήσει; Πολλοί έχουν ξυπνήσει. Δυστυχώς όμως ο Έλληνας πολίτης δεν γνωρίζει ακόμα τα δικαιώματά του, δεν γνωρίζει την πραγματική δύναμη που έχει. Η δύναμη του πολίτη ή και του ψηφοφόρου δεν είναι κάθε τέσσερα χρόνια. Είναι κάθε μέρα.
 Π.: Ναι, αλλά τον μέσο Έλληνα αν τον ρωτήσεις τι είναι Δημοκρατία, θα σου πει εκλογές. Δε θα σου πει η Δημοκρατία πηγάζει από το λαό και τέτοια. Θα σου πει ότι Δημοκρατία είναι να πηγαίνεις κάθε τέσσερα χρόνια και να ψηφίζεις, ανάλογα με το τι ψηφίζεις. Δηλαδή όταν ο Έλληνας πολίτης δεν ξέρει τι είναι Δημοκρατία, δεν έχει ευθύνη;
 Χ.: Έχει ευθύνη. Αλλά πριν φτάσουμε στους πολίτες και μοιράσουμε το ποσοστό αναλογικά στον καθένα, πρέπει να σκεφτούμε και πώς συμπεριφέρονται στον πολίτη και αυτοί που έχουν αναλάβει την ευθύνη να έχουν άλλο ρόλο απέναντί του. Όπως είναι η δικαιοσύνη και η δημοσιογραφία. Όπως είναι η πολιτική.
 Π.: Ωραία, ας το αφήσουμε αυτό. Πάμε σε κάτι άλλο. Η ΑΝΤΑΡΣΥΑ, με τις συλλογικότητες και όλα, δε θα έπρεπε να έχει ένα πρόσωπο, όχι ως αρχηγό κόμματος αλλά ως ηγέτη; Όχι με την έννοια του ηγέτη, του Ανδρέα Παπανδρέου, αλλά με την έννοια της εκπροσώπησης. Αυτού που ηγείται. Και σε ένα κοπάδι από ζώα, πάει ένα μπροστά, όχι επιβάλλοντας τη θέση του στα άλλα ζώα, αλλά πάει ένα μπροστά. Δηλαδή και για τα ΜΜΕ δε θα είχε νόημα; Να έχει η ΑΝΤΑΡΣΥΑ ένα πρόσωπο, ή δύο, τρία έστω.
 Χ.: Άμα είναι πάμε οι δυο μας στο Ζάππειο να διεκδικήσουμε την αρχηγία! (γέλια). Θα σου πω: Μπορεί να ακουστεί λίγο οξύμωρο, αλλά θα καταλάβεις τι εννοώ. Η ιστορία με την πολιτική και τους πολιτικούς αρχίζει να χωλαίνει όταν υπάρχουν επαγγελματικά στελέχη της πολιτικής. Είτε προκύπτουν από την οικογενειοκρατία, είτε γιατί κάποιος επιλέγει να κάνει την πολιτική επάγγελμα. Τώρα αν θα έπρεπε η ΑΝΤΑΡΣΥΑ να είχε κάποιον ή κάποια που στην εικόνα του ψηφοφόρου να εκφράζει το λόγο της; Θα συμφωνήσω. Έχει βέβαια πολιτικό γραφείο. Ωστόσο στην ΑΝΤΑΡΣΥΑ, και αυτό είναι ένας από τους λόγους που κι εγώ αποφάσισα να μετέχω, το πρώτο πράγμα που βάζουμε μπροστά είναι το συμφέρον του πολίτη, του διπλανού μας, του συνανθρώπου μας και όχι το να προκύψουν επαγγελματικά στελέχη τα οποία θέλουν ασχοληθούν μόνο με την πολιτική. Ασφαλώς και πρέπει να πάει παρακάτω. Έχει αργήσει να πάει παρακάτω. Η Αριστερά, όπως ξέρεις, συσκέπτεται συχνά. Η Αριστερά ποτέ δεν είναι στην ώρα της. Αργεί.
 Π.: Πολλές φορές συσκέπτεται και


text:
δεν σκέπτεται.
 Ναι, αλλά δεν μπορείς να παραγνωρίσεις και να αγνοήσεις τον κινηματικό της χαρακτήρα. Προτιμώ πάντως την ΑΝΤΑΡΣΥΑ, στην οποία τα μέλη της –που είναι χιλιάδες- η ενασχόλησή τους με την πολιτική και τα κοινά, προκύπτει από την ανάγκη τους να κάνουν κάτι για να βοηθήσουν το διπλανό τους και όχι από την ανάγκη κάποιου να εκπροσωπήσει όλους τους υπόλοιπους. Ξαναλέω ότι αν όλοι οι εν δυνάμει ψηφοφόροι της ΑΝΤΑΡΣΥΑ έριχναν την ψήφο εκεί και δεν ακολουθούσαν τη λογική της χαμένης ψήφου θα προέκυπτε ένα κόμμα που θα ήταν μάλλον πιο οργανωμένο. Γιατί στο λέω αυτό; Η ΑΝΤΑΡΣΥΑ δεν έχει χρηματοδότηση, η ΑΝΤΑΡΣΥΑ δεν πηγαίνει στα γραφεία εφοπλιστών, επιχειρηματιών και κόβει κουπόνια.
 Π.: ΑΝΤΑΡΣΥΑ ψηφίζω, μη μου τα λες εμένα...
 Χ.: Αξίζει και μόνο να καταγράφεται. Ούτε υπάρχει ξαφνικά ένας πολιτικός ο οποίος όπως ο Μητσοτάκης τη δεκαετία του ’90, όταν αποκαλύφτηκαν τα λεφτά που είχανε εισρεύσει στα ταμεία της Νέας Δημοκρατίας από τον Αλαφούζο, λέγανε ότι είχανε κόψει κουπόνια και την ώρα που το λέγανε βάζανε τα πιεστήρια να τυπώνουν κουπόνια για να λένε ότι τα κόψανε. Η ΑΝΤΑΡΣΥΑ βασίζεται στο υστέρημα των μελών της. Θέλω να σου πω ότι στις εκλογές αυτές υπάρχουν στελέχη της ΑΝΤΑΡΣΥΑ, ικανότατα, πολύ ικανότερα από εμένα, που δεν κατεβαίνουν επειδή είναι δημόσιοι υπάλληλοι και δεν αντέχουν την περικοπή ενός μισθού, εδώ που έχουμε φτάσει. Αν είσαι δημόσιος υπάλληλος σου κόβεται ένας μισθός. Και δεν αντέχει η οικογένειά τους, δεν επιβιώνουν χωρίς αυτόν.
 Π.: Συμπέρασμα: Όχι μπάνια για τα μέλη της ΑΝΤΑΡΣΥΑ το καλοκαίρι. Τραυματικό αυτό. Εγώ δηλαδή δε θα μπορούσα να κατέβω για αυτό το λόγο. Θα έχανα τα μπάνια του καλοκαιριού, θα τρελαινόμουνα. Αλλά εγώ δε δουλεύω για κανέναν, θα μπορούσα να κατέβω.
 Χ.: Εσύ δεν είσαι δημόσιος υπάλληλος.
 Π.: Ναι, μπράβο. Μαλακία που δεν κατέβηκα, ε;
 Χ.: Το θέμα είναι τι θα έβαζες; Ανδρέας τάδε, παύλα Πιτσιρίκος;Π.: Αφού το έγραψε ο Μουρούτης, σιγά...
 Χ.: Ε, δε μας είχες ενημερώσει ότι ενδιαφέρεσαι.
 Π.: Ε, καλά, θα ξαναγίνουν εκλογές, θα δω. Άμα δεν πέφτουν καλοκαίρι... Κύριε Χαραλαμπόπουλε, άλλαξε η ζωή σου από την ημέρα που ανακοινώθηκε η συμμετοχή σου στο ψηφοδέλτιο επικρατείας της ΑΝΤΑΡΣΥΑ;
 Χ.: Βασικά είμαι υποχρεωμένος να μιλάω 15 φορές τη μέρα με την Κουτσούμπα που είναι στο γραφείο Τύπου και να μου ζαλίζει τον έρωτα. Κατά τα υπόλοιπα, δε νομίζω.
 Π.: Η προσωπική σου ζωή άλλαξε;
 Χ.: Δε νομίζω. Όχι, δεν έχει αλλάξει κάτι. Αν εξαιρέσεις ότι χθες ξέχασα να φάω, όχι επειδή είμαι υποψήφιος αλλά επειδή είχα διάφορες δουλειές, και όταν το θυμήθηκα το βράδυ δεν είχαμε φαγητό. Είχαμε ξεχάσει να πάμε σούπερ μάρκετ αυτές τις μέρες, και εγώ και η σύντροφός μου, και έτσι το βράδυ φάγαμε κορνφλέικς με γάλα.
 Π.: Η συμπεριφορά της συντρόφου σου απέναντί σου άλλαξε;
 Χ.: Όχι.
 Π.: Των γυναικών απέναντί σου;
 Π.: Του σκύλου σου, του Τσίου, απέναντί σου;
 Χ. Όχι. Κοίταξε να δεις. Η ζωή των ανθρώπων αλλάζει, νομίζω, όταν αποφασίζουν οι ίδιοι να αλλάξουν. Αν σου έλεγα ότι άλλαξε η ζωή μου, θα έπρεπε μάλλον να πάω προς τον Άδωνη


text:
Γεωργιάδη να τον συμβουλευτώ. Δεν πιστεύω ότι αλλάζει η ζωή των ανθρώπων. Εγώ εξακολουθώ να κάνω αυτά που έκανα.
 Π.: Ο απλός Λευτέρης Χαραλαμπόπουλος...
 Χ.: Ο ποδοσφαιριστής-δημοσιογράφος...
 Π.: Που όλοι γνωρίσαμε.
 Χ.: Ακριβώς.Η Αριστερά, η εξουσία, οι νοικοκυραίοι και ο Άσιμος
 Π.: Μπράβο Λευτέρη. Συγχαρητήρια. Να σε ρωτήσω και κάτι άλλο τώρα. Αν η ΑΝΤΑΡΣΥΑ πάρει το 100% των ψήφων και μπει στη Βουλή ποια είναι τα σχέδια σου για την Ελλάδα; Νομίζω ότι είναι μια πολύ λογική ερώτηση αυτή.
 Χ.: Πάρα πολύ λογική. Και ελπίζω να μη χάσουμε ούτε μια ψήφο για να γίνει το όνειρό σου πραγματικότητα, η ΑΝΤΑΡΣΥΑ να πάρει το 100% και να γίνω επιτέλους βουλευτής. Άρα λοιπόν μιλάμε πλέον για καθεστώς Βορείου Κορέας.
 Π.: Συγγνώμη αν ένας λαός αποφασίσει ότι θέλει αυτό, είναι Βόρεια Κορέα; Γιατί όχι Κούβα;
 Χ.: Ναι, σε εμάς αρέσει περισσότερο η Κούβα από τη Βόρεια Κορέα. Κάτι ακροδεξιά φασιστόμουτρα σαν τον Μουρούτη θα έλεγαν ότι είμαστε Βόρεια Κορέα. Πάντως, για να έχουμε πάρει 100% σημαίνει ότι όλοι αυτοί έχουν καταλάβει τι τους περιμένει μετά τις εκλογές και έχουν ήδη φύγει και δεν ψηφίζουν. Η μεγαλύτερη πλάκα είναι αυτή: Που έλεγαν στο καφενεία οι μπαμπάδες μας «Να γινόμουν μια μέρα πρωθυπουργός».
 Π.: Ο μπαμπάς μου δεν το έλεγε αυτό.
 Χ.: Ε, η ομήγυρη ρε παιδί μου. Υπάρχει και σε μια ελληνική ταινία η φράση.
 Π.: Υπάρχει και η φράση του Βαμβακάρη όμως: «Όσοι γινούν πρωθυπουργοί όλοι τους θα πεθάνουν. Τους κυνηγάει ο λαός απ’ τα καλά που κάνουν». Εγώ ψηφίζω Μάρκο γιατί αυτός ήταν πιο ΑΝΤΑΡΣΥΑ από εμάς.
 Χ.: Υπάρχει κι ένα ωραίο τραγούδι του Άσιμου που τραγουδούσαν οι κουκουλοφόροι που μπαίνανε στα σούπερ μάρκετ κι έκαναν αποψίλωση και τα έδιναν στους φτωχούς.
 Π.: Αυτό για τα γεράματα
 Χ.: «Χιλιάδες σούπερ μάρκετ γεμάτα πράγματα. Γιατί δεν τα βουτάμε για τα γεράματα;»
 Π.: Άσιμος, «Παράτα τα». Το πρόβλημα είναι ότι αυτοί που τα λέγανε όλα αυτά, αυτοκτόνησαν ρε γαμώτο. Και η Γώγου που έλεγε να μη φοβηθούμε αυτή τη φορά, μην την κοπανήσουμε. Ε, την κοπάνησε.
 Χ.: Υπάρχει ένα πολύ μεγάλο κομμάτι της ελληνικής κοινωνίας που εξακολουθεί να τραγουδάει αυτά τα τραγούδια, να συγκινείται και να μετέχει στις κινητοποιήσεις. Σε αυτές που συμμετέχεις κι εσύ, γιατί εγώ το ξέρω ότι όπου πορεία και ο πιτσιρίκος από πίσω. Ακόμα και σε αυτές που μαζευόντουσαν για το νερό και ήτανε 100 άτομα. Ο μεγαλύτερος εχθρός, όλων αυτών των τραγουδιών, του Άσιμου, της Γώγου, όλων αυτών που συγκινούνται από αυτά τα τραγούδια, δυστυχώς, είναι ο νοικοκυραίος. Όλοι αυτοί που συνέχεια τα γκάλοπ ρωτάνε, όταν η προεκλογική περίοδος είναι νεκρή, «θέλετε εκλογές;» και απαντάνε όχι. Το ποσοστό αυτό είναι οι νοικοκυραίοι. Αν μπορούσαν να μη γίνονταν και ποτέ εκλογές μια χαρά θα τους ερχόταν.Π.: Χούντα ρε παιδί μου. Γιατί είχαν κανένα πρόβλημα στη Χούντα οι νοικοκυραίοι;
 Χ.: Πολλές φορές παρεξηγούνται. Γράφω κάτι τέτοιο και έρχονται από κάτω ας πούμε νοικοκυραίοι σαν την μαμά μου και τη μαμά σου.
 Π.: Η μαμά μου δεν είναι νοικοκυραία.
 Χ.: Όχι, μην το παρεξηγήσεις. Λέω ρε παιδί μου, άνθρωποι που είναι


text:
νοικοκύρηδες στο σπίτι τους.
 Π.: Ε, κι εμείς είμαστε νοικοκύρηδες στο σπίτι μας.
 Χ.: Ναι, και έρχονται καμιά φορά και νομίζουν ότι όταν χρησιμοποιείς τη λέξη «νοικοκυραίος» αναφέρεσαι σε αυτούς. Όχι, δεν απευθυνόμαστε σε αυτούς που είναι νοικοκύρηδες στο σπίτι τους. Ο νοικοκυραίος με την έννοια που χρησιμοποιείται σήμερα είναι αυτός που είναι φοβισμένος, αυτός που είναι κλεισμένος μέσα στο καβούκι του, που φοβάται τις αλλαγές.
 Π.: Που νοιάζεται μόνο για την πάρτη του.
 Χ.: Ναι, που νοιάζεται μόνο για την πάρτη του. Για αυτούς μιλάμε. Που έχουν αυτό το χαρακτήρα. Που είναι εν δυνάμει ψηφοφόροι ΝΔ, ΠΑΣΟΚ, ΔΗΜΑΡ, Ποταμιού και Χρυσής Αυγής.Το Περιοδικό: Η Χρυσή Αυγή για αυτόν δεν είναι μια αλλαγή; Δεν επαγγέλλεται υποτίθεται μια αλλαγή; Ότι θα μπει μέσα στη Βουλή και θα τους δείρει.
 Χ.: Ο νοικοκυραίος είναι αυτός που ονειρεύεται να μπαίνει στη Βουλή και να τιμωρεί όλους αυτούς. Αλλά, πρόσεξε, δε θέλει να το κάνει ο ίδιος, θέλει να στείλει κάποιους άλλους. Δε θέλει να μετέχει αυτός. Σου λέει αυτά, νταβραντισμένα παιδιά είναι. Μπέστε μέσα και γαμήστε τα. Αυτός, ο οποίος δε θα σηκωθεί ποτέ από τον καναπέ και θα κάθεται στο δελτίο των 8 για να δει live τη Βουλή να εξαϋλώνεται.
 Π.: Ο νοικοκυραίος δεν ψηφίζει Χρυσή Αυγή. Ο νοικοκυραίος ψηφίζει το κέντρο. Η Ελλάδα έχει παραδοσιακά καταστραφεί από το κέντρο.
 Χ.: Πάντως με τον τρόπο που πολώθηκαν τα πράγματα στην Ελλάδα από το ’40 και μετά, εφευρέθηκε το κέντρο για καλύψει αυτούς που δεν ήθελαν να πάνε ούτε από τη μια ούτε από την άλλη μεριά για να μη βρουν απέναντί τους έναν αντίπαλο. Αυτοί δεν ήθελαν κανένα αντίπαλο. Ήθελαν απλά να έχουν το κεφαλάκι τους ήσυχο, τις κόρες τους να παντρεύονται με προξενιά διατηρώντας την παρθενία τους και τους γιούς τους να βρίσκουνε πλούσιες κόρες με καλή προίκα.
 Π.: Το κέντρο ήταν εφεύρεση των Αμερικανών. Ο Παπανδρέου ήταν ακόμα 4-5%. Τα έχει γράψει ωραία ο Ραφαηλίδης αυτά.
 Λευτέρη Χαραλαμπόπουλε, στη διάρκεια αυτής της συζήτησης, σου τηλεφώνησε η μητέρα σου και δεν της απάντησες. Αλλά δε θα σταθώ σε αυτό. Θα σταθώ στο τι σου είπε η μητέρα σου όταν έμαθε για την υποψηφιότητά σου;
 Χ.: Δεν έχει προλάβει ακόμα να μου μιλήσει. Έχει πλάκα όμως γιατί μια-δυο μέρες πριν από την υποψηφιότητα ήρθε εδώ σπίτι και μου λέει παιδάκι μου τι θα ψηφίσουμε; Της λέω: Μάνα, ΑΝΤΑΡΣΥΑ. Μου λέει: Τι είναι αυτό; Κόμμα, της λέω. ΑΝΤΑΡΣΥΑ. Μου λέει: Να μην ψηφίσουμε ΣΥΡΙΖΑ, να αλλάξουν τα πράγματα; Της λέω: Όχι μάνα, ΑΝΤΑΡΣΥΑ θα το ρίξουμε. Μου λέει: Ποιοι είναι αυτοί; Της λέω: Θα ενημερωθείς εν καιρώ, θα μάθεις τις επόμενες μέρες.
 Π.: Υπάρχει απάντηση εδώ. Η ΑΝΤΑΡΣΥΑ είναι ό,τι ήταν ο ΣΥΡΙΖΑ όταν δεν ξέραμε τι είναι. Κάπως καλύτερα βέβαια. Πάντως τρομερό ε; Παλιά τον κοροϊδεύανε τον ΣΥΡΙΖΑ, τώρα έχει γίνει η ελπίδα της χώρας. Εγώ πάντα τον κορόιδευα, έκλαιγα από τα γέλια.
 Χ.: Εγώ πάντως προτιμώ τον ΣΥΡΙΖΑ τώρα από τότε. Γιατί κυρίως τότε, ο Συνασπισμός είχε αυτό που δεν αρέσει καθόλου στην ΑΝΤΑΡΣΥΑ: Εκπροσώπους, πολιτικούς, στελέχη που είχαν κάνει


text:
την πολιτική επάγγελμα. Αυτοί υπάρχουν ακόμα και τώρα, μετά την αλλαγή του Συνασπισμού σε ΣΥΡΙΖΑ, αλλά υπάρχουν και νέα πρόσωπα. Υπάρχουν βουλευτές στο ΣΥΡΙΖΑ που επικροτώ, όπως είναι η Ζωή Κωνσταντοπούλου, ο Β. Διαμαντόπουλος, η Β. Κατριβάνου, υπάρχουν και οι άλλοι όμως που πραγματικά κρατάω μικρό καλάθι για το τι πραγματικά πρεσβεύουν και πόσο θα βοηθήσουν σε όλη αυτή την ιστορία, όπως είναι ο Σταθάκης, ο Παππάς...
 Π.: Ο Παπαδημούλης
 Χ.: Ο Παπαδημούλης είναι ένας από αυτούς που είπα πριν, όταν αναφέρθηκα στα επαγγελματικά στελέχη της δεκαετίας του ’90. Δεν τον ονόμασα εγώ, τον ονόμασες εσύ. Δικιά σου η αμαρτία. Έχεις καταλάβει ότι με αυτά που λέμε θα έρθουν όλοι αυτοί οι βαθυστόχαστοι αριστεροί, και θα λένε τι δουλειά έχουν αυτές οι δύο λουμπεναρίες και μιλάνε για την Αριστερά...
 Π.: Σκασίλα μας. Οι αριστεροί πρέπει να έχουν χιούμορ καταρχήν.
 Χ.: Θα λένε ότι δεν έχουμε αριστερό λόγο.
 Π.: Ναι, αλλά έχουμε αριστερό χιούμορ. Και θέλουμε το χιούμορ στην Αριστερά. Ε μα πια... δε γίνεται. Αυτή η Αριστερά που είναι μέσα στη συντήρηση και κοκκινίζει, ε να πάει να γαμηθεί, αυτή η Αριστερά. Έλεος κάπου με αυτή την Αριστερά. Γιατί φταίει και η Αριστερά.
 Με έχεις καλύψει λοιπόν, Λευτέρη Χαραλαμπόπουλε. Εγώ θα σε ψηφίσω. Δε θα ψηφίσω εσένα δηλαδή, θα ψηφίσω την ΑΝΤΑΡΣΥΑ-ΜΑΡΣ. Σε αυτό το σημείο να κάνω και κάλεσμα στα εκατομμύρια ανθρώπους που μας διαβάζουν τώρα να στηρίξουν τα ψηφοδέλτια της ΑΝΤΑΡΣΥΑ-ΜΑΡΣ.
 Χ.: Να σου πω κάτι κουφό να γελάσεις; Όταν γνωστοποιήθηκε ότι μετέχω στο ψηφοδέλτιο επικρατείας της ΑΝΤΑΡΣΥΑ-ΜΑΡΣ, υπήρχαν άνθρωποι που μου έστειλαν email ή μήνυμα στα socialmedia, οι οποίοι μου λέγανε: Κρίμα που ψηφίζω στη Μυτιλήνη, δεν μπορώ να σε ψηφίσω». Είχα τέσσερα πέντε τέτοια μηνύματα από τα εκατό. Ρε παιδιά, τους λέω, στο επικρατείας δε σταυρώνεις. Είναι για όλη την Ελλάδα!
 Π.: Θα μπορούσες πάντως να ψηφίζεις το ψηφοδέλτιο ενός κόμματος και το Επικρατείας ενός άλλου. Ή θα μπορούσες να ψηφίζεις ανθρώπους από διαφορετικά κόμματα. Στην Ελλάδα έχει συμβεί αυτό. Έτσι σώζανε στην αρχή τους κομμουνιστές, το είκοσι τόσο. Για να μην πάει ο άλλος φυλακή, ήτανε καλός άνθρωπος ο κομμουνιστής, ήτανε ας πούμε ο γιατρός έτσι; Τι κάνανε λοιπόν. Το ρίχνανε στη δεξιά αλλά ψηφίζανε και αυτόν για να μη μπει φυλακή.
 Χ.: Εσύ πάντως πιστεύεις ότι από το αποτέλεσμα των εκλογών της 25ης Γενάρη, πάντα με καλή θέληση σκεπτόμενος, θα αλλάξει κάτι; Εγώ συνεχίζω αυτή την κουβέντα που κάναμε πριν. Φοβάμαι ότι η Βουλή που θα προκύψει από αυτές τις εκλογές θα έχει ΣΥΡΙΖΑ, ένα μπερδεμένο ΚΚΕ και δεξιά κόμματα και είναι ανάγκη να υπάρχει ένα πραγματικά αριστερό κόμμα, μια αντιπολίτευση από τα αριστερά. Αν με έβαζες υποχρεωτικά να διαλέξω ποιο θα ήθελα να είναι το πρώτο κόμμα, θα σου έλεγα ότι θα ήθελα να είναι ο ΣΥΡΙΖΑ. Διότι όταν έχεις από τη μια τη φασιστική λογική του Σαμαρά και της διακυβέρνησής του...
 Χ.: Ακριβώς. Δε μπορεί να μη λες ότι αυτοί πρέπει να φύγουν. Και ούτε μπορείς να κάνεις αντιπολίτευση σε ένα ΣΥΡΙΖΑ που δε τον έχεις δει. Την επομένη των εκλογών με


text:
τι θα έρθουμε αντιμέτωποι ως δημοσιογράφοι; Γιατί αυτός είναι ο ρόλος του δημοσιογράφου, ο δημοσιογράφος είναι πάντα αντιπολίτευση, δεν πρέπει να μετέχει στην εξουσία, πρέπει να ελέγχει την εξουσία διότι ποτέ η εξουσία δε λειτουργεί υπέρ του πολίτη...
 Π.: Τότε πρέπει να δεσμευτείς ότι αν η ΑΝΤΑΡΣΥΑ πάρει το 100% και βγεις βουλευτής θα παραιτηθείς.
 Χ.: Οκ, θα παραιτηθώ. Πάντως αυτό που έχει σημασία είναι ότι την επομένη των εκλογών, η προσδοκία θα είναι μεγάλη. Τα γκάλοπ δείχνουν ότι ούτως ή άλλως ο ΣΥΡΙΖΑ είναι πρώτος και μάλιστα με διαφορά, που γίνεται ακόμα μεγαλύτερη, γιατί κερδίζει και αυτούς τους ψηφοφόρους που λες ότι ψηφίζουν το νικητή. Όμως τι θα γίνει την επόμενη μέρα; Όταν ακούς τα στελέχη του ΣΥΡΙΖΑ να μιλάνε για «διαπραγμάτευση», στην πραγματικότητα όσο καλή θέληση και να έχεις, καταλαβαίνεις ότι, σε αντίθεση με πριν από δύο χρόνια, έχουν ήδη βάλει στην άκρη τη σύγκρουση με την Ευρωπαϊκή Ένωση, που μόνο έτσι μπορεί να προκύψει αποτέλεσμα. Αν ο ΣΥΡΙΖΑ διαπραγματευτεί και εκβιαστεί, αν ο πρόεδρός του την επόμενη μέρα δεν έρθει στον ελληνικό λαό να πει: «Με εκβιάζουν, αύριο όλοι στους δρόμους», κάτι που θα του έδινε τεράστιους πόντους και κατά πάσα πιθανότητα την επόμενη μέρα όλοι οι Έλληνες και Ελληνίδες θα ήταν στους δρόμους για να τον υποστηρίξουν...
 Π.: Δεν είμαι πολύ σίγουρος... Γιατί ο ΣΥΡΙΖΑ, το ότι έπεσε η δυναμική του και ο λόγος του, έχει να κάνει και με το ότι μετά τις εκλογές του ’12, οι Έλληνες, ε, κάτσαμε στα σπίτια μας.
 Χ.: Δεν έχω αντίρρηση. Αλλά κανείς δεν είπε: «Έλα μαζί μου». Αν πας στην Ευρωπαϊκή Ένωση και σε εκβιάσουν, είναι προτιμότερο να βγεις και να κάνεις διάγγελμα στον ελληνικό λαό και να πεις: «Με εκβιάζουν». Την επόμενη μέρα θα είναι μαζί σου και το κίνημα των αγανακτισμένων που ζήσαμε, θα είναι πολλαπλάσιο την επόμενη μέρα αν κάποιος τους καλέσει μαζί του. Αν τους πει την αλήθεια. Αν δεν το κάνει και υποκύψει, θα το πω κι εγώ και ακούγεται συχνά...
 Π.: Θα είναι μια αριστερή παρένθεση
 Χ.: Θα είναι μια αριστερή παρένθεση. Αυτή την οποία μαγειρεύουν εδώ και πάρα πολύ καιρό. Γιατί ο Σαμαράς δεν έπεσε από την εξουσία. Ο Σαμαράς αποφάσισε να φύγει τώρα από την εξουσία παίζοντας το τελευταίο του πολιτικό χαρτί και στήνοντας ένα σύστημα μιντιακό, επιχειρηματικό, πολιτικό, ώστε η παραμονή του ΣΥΡΙΖΑ στην εξουσία να είναι μια αριστερή παρένθεση.
 Π.: Ο ΣΥΡΙΖΑ γιατί δεν προειδοποιεί ότι συμβαίνουν όλα αυτά όμως; Είπες ότι θα εκβιαστεί και πρέπει να πει την αλήθεια τότε...
 Χ.: Αν τον εκβιάσουν, γιατί είναι σίγουρο ότι θα τον εκβιάσουν, ναι. Ξέρουμε πώς λειτουργεί η Τρόικα, η Ευρωπαϊκή Ένωση, η Μέρκελ. Αυτό που δεν έκανε ο Σαμαράς, αυτό που όταν πήγε να το κάνει ο Παπανδρέου μέσω του δημοψηφίσματος βρέθηκε να τον λέει ο Σαρκοζί ηλίθιο, επειδή είχε μετάσχει στο πανηγυράκι από πριν κι ας μη σηκώνει τώρα την παντιέρα της... επανάστασης.
 Π.: Μαλάκα νομίζω τον είπε.
 Χ.: Ναι, και την επόμενη μέρα τον ανάγκασαν να παραιτηθεί από πρωθυπουργός. Ο Σαμαράς πήγε σε εκλογές έχοντας υπογράψει


text:
το χαρτί που του έστειλαν. Έγινε πρωθυπουργός. Έβγαλε και αυτός το μεράκι του να ηγηθεί της χώρας. Νομίζω ότι αυτή η χώρα έχει πια την ανάγκη από ανθρώπους που δεν παίζουν το δικό τους πολιτικό χαρτί αλλά πιστεύουν σε κάτι.
 Π.: Επανέρχομαι. Αν είναι να πει τότε την αλήθεια στους Έλληνες ο ΣΥΡΙΖΑ, γιατί να μη την πει από τώρα να τελειώνουμε; Ξαφνικά θα βγει να πει την αλήθεια; Αν βγεις να πεις την αλήθεια την ώρα που είσαι στριμωγμένος δεν έχει νόημα.
 Χ.: Θα σου πω. Αυτοί πού την πατήσανε; Την πατήσανε όταν μπήκαν στο τρυπάκι να μην «τρομάξουν» τον ψηφοφόρο. Ότι αν πεις την αλήθεια στον ψηφοφόρο, αν καταλάβει ο νοικοκυραίος ότι μπορεί να ξεβολευτεί, δεν πρόκειται ποτέ να σε υποστηρίξει. Άρα θα είχαμε Σαμαρά ή τύπους σαν το Σαμαρά.
 Π.: Άρα αμολάμε περιστέρια στα ταβάνια και θα έρθουμε μετά από δυο τρεις μήνες να πούμε ότι εκβιαζόμαστε και στηρίξτε μας εσείς που γουστάρατε που πετάγαμε περιστέρια.
 Χ.: Βασικό πολιτικό πρόταγμα της ΑΝΤΑΡΣΥΑ είναι «έξω από την Ευρωπαϊκή Ένωση, Έξω από το ευρώ». Αν με ρωτήσεις εγώ αν συμφωνώ ή διαφωνώ, θα σου πω ότι στο UNFOLLOW αυτό το γράφω πάρα πολύ καιρό. Ότι τουλάχιστον πρέπει να έχεις σχέδιο Β, υπαρκτό, όχι απλά να το λες. Αν όντως θες να διαπραγματευτείς σκληρά, όπως λένε, πρέπει οι δανειστές να ξέρουν ότι έχεις ένα σχέδιο που εμπεριέχει και την έξοδο της χώρας από την Ευρωπαϊκή Ένωση και με δικό σου νόμισμα...Π.: Από την Ευρωπαϊκή Ένωση γιατί έξω;
 Χ.: Ε, αν θες να διεκδικήσεις... Κοίτα, δεν το ξέρουμε, δεν το έχει δοκιμάσει κανείς. Πάντως δεν υπάρχει περίπτωση να αλλάξουν τα πράγματα στην ελληνική οικονομία ξανά μέσα από τέτοιου τύπου πολιτικές που ακολουθεί η Ευρωπαϊκή Ένωση.
 Π.: Αυτό το ξέρουμε από το Μάαστριχτ.
 Χ.: Το ξέρουμε όλοι. Κανείς όμως δεν παίρνει την ευθύνη να πει την αλήθεια στον ελληνικό λαό και να τον ρωτήσει: Θες έναν ξαφνικό θάνατο όπου μετά από έξι μήνες, ένα χρόνο, δύο χρόνια, θα ανανήψεις ή θες σαράντα χρόνια να αργοπεθαίνεις; Εσύ, τα παιδιά σου και τα εγγόνια σου; Δεν το βάζει κανείς το δίλημμα έτσι.
 Π.: Κι αν ο ελληνικός λαός θέλει να αργοπεθαίνει σαράντα χρόνια; Οι Τούρκοι έκατσαν τετρακόσια...
 Χ.: Ελπίζω ο ραγιαδισμός κάποια στιγμή τελειώσει.
 Π.: Κανείς ποτέ δε λέει για τους πολίτες. Κάθονται όλοι αραχτοί και λένε: «Πω πω, να έρθει ο ΣΥΡΙΖΑ». Τι να έρθει ο ΣΥΡΙΖΑ δηλαδή; Τι είναι, η 17 Νοέμβρη; Θα έρθει με τα όπλα; Είναι η άλλη όψη του ίδιου νομίσματος, κατά κάποιον τρόπο. Οι ένοπλες οργανώσεις και η ρεφορμιστική αριστερά.
 Χ.: Μη μου μιλάς για ρεφόρμα. Με λένε και ρεφορμιστή.
 Π.: Καλά, εντάξει όλους τους λένε ρεφορμιστές. Εμένα κατεξοχήν με λένε ρεφορμιστή. Λες και ήμουν ποτέ στο γραφείο του ΚΚΕ ας πούμε. Σιγά ρε παιδιά, έλεος. Ψήφιζα, αλλά μέχρι εκεί. Δια της εις άτοπον απαγωγής. Δεν έβλεπα τίποτα άλλο δηλαδή.
 Χ.: Καλά, όλοι μας αναγνωρίζαμε κάποια στιγμή στο ΚΚΕ...
 Π.: Ότι ήταν στο δρόμο όταν οι άλλοι ήταν πάνω στα τραπέζια. Εντάξει, OK.
 Χ.: Ναι, ότι ήταν στο


text:
δρόμο, ότι αυτά τα οποία ζούμε τώρα τα έλεγε χρόνια. Δυστυχώς δεν κατάφερε να βρει τον τρόπο την ώρα της κρίσης να μιλήσει με διαφορετικό λόγο.
 Π.: Καλά, εγώ ξέρω γιατί έγινε αυτό. Αναρωτιέμαι δήθεν για το τι έγινε, αλλά ξέρω πολύ καλά γιατί συνέβη.
 Χ.: Γιατί είναι σεχταριστές.
 Το Περιοδικό: Το προηγούμενο διάστημα, είτε εσύ προσωπικά, είτε μέσω τουUNFOLLOW, έγινες πολύ γνωστός μέσα από τα κείμενα και την έρευνά σου για τη σύγκρουση με συγκεκριμένα επιχειρηματικά συμφέροντα.
 Χ.: Με όλα τα επιχειρηματικά συμφέροντα τα έχουμε βάλει στα 37 τεύχη του UNFOLLOW. Έχουμε κάνει θέματα που αφορούν το Μελισσανίδη, τον Αλαφούζο, το Βαρδινογιάννη, το Λάτση. Όποτε υπήρχε λόγος για να κάνει έρευνα το UNFOLLOW την έκανε. Υπήρξε ένας από όλους που προσπάθησε να απειλήσει, όμως δεν «μασήσαμε». Το πρώτο μήνυμα που δώσαμε είναι ότι δε φοβόμαστε ό,τι και να κάνουν. Το δεύτερο ότι θα συνεχίσουμε τα ρεπορτάζ. Μέχρι στιγμής, κανένα ρεπορτάζ του UNFOLLOW δεν έχει διαψευστεί.
 Το Περιοδικό: Θα μπορούσε όμως κάποιος να σου κάνει κριτική λέγοντας ότι ως ρεπόρτερ έχεις μια προκατάληψη γιατί ακριβώς, και αυτό φαίνεται με τη συμμετοχή σου στο ψηφοδέλτιο ενός αριστερού κόμματος, έχεις αυτή την ιδεολογία, είσαι αριστερός. Και ότι γιατί κάποιος κάνει κριτική στον Πρετεντέρη ταυτίζοντάς τον με πολιτική γραμμή κι εσύ, να, είσαι αριστερός.
 Πιτσιρίκος: Ότι είναι υποκειμενική η σκοπιά σου, δηλαδή.
 Χ.: Μισό λεπτό. Ξαναλέω. Δεν υπάρχει ούτε ένα ρεπορτάζ του UNFOLLOW για οποιονδήποτε μεγαλοεπιχειρηματία, ολιγάρχη, εργολάβο, το οποίο να έχει διαψευστεί. Άρα ξεκινώντας από την αρχή της δημοσιογραφίας, πώς ό,τι προκύπτει από το ρεπορτάζ η δουλειά μου είναι να το καταγράφω και να το φέρνω στο κοινό, τότε εγώ έκανα απλώς τη δουλειά μου. Η μαχητική δημοσιογραφία δεν έχει «φίλους», ανεξαρτήτως κόμματος ή πολιτικής τοποθέτησης. Ούτως ή άλλως και οι ολιγάρχες δεν έχουν «κόμμα». Πάνε με όποιον τους εξασφαλίζει τα συμφέροντά τους.
 Το Περιοδικό: Αρνητική απόκριση από φίλους, γνωστούς που σου στείλανε για τη συμμετοχή σου στα ψηφοδέλτια, είχες;
 Χ.: Δεν υπήρξε κανένας.
 Πιτσιρίκος: Τα παιδιά στο περιοδικό ζήλεψαν που συμμετέχεις εσύ και όχι αυτοί;
 Χ.: Δεν είχαμε ποτέ τέτοια πράγματα στο περιοδικό. Ούτως ή άλλως αυτό δεν έχει σημασία για το UNFOLLOW. Το UNFOLLOW δεν είναι ο Χαραλαμπόπουλος, το UNFOLLOW είναι όλοι οι υπόλοιποι. Όποιος υποστηρίζει ότι μπορεί να είναι κάτι μόνος του, μάλλον είναι Σταύρος Θεοδωράκης. Ο Θεοδωράκης πιστεύει ότι είναι το Ποτάμι μόνος του, και όλα τα άλλα ήτανε μόνος του.
 Π.: Λοιπόν δεν έχω άλλη σκληρή ερώτηση να σου κάνω. Έχω καλυφθεί.
 Χ.: Να κλείσουμε λοιπόν με ραντεβού στα γουναράδικα;
 Π.: Καλά εκεί σίγουρα ραντεβού.
 Αλλάζουν όλα στο Δημόσιο – Τι είπε ο Κατρούγκαλος ...
 Από τον ΟΑΕΔ και το Ειδικό Σχολείο ξεκινούν το κυβ...
 Ράνια Αντωνοπούλου. Αναπληρώτρια Υπουργός Εργασίας...
 Έρχεται νέο σύστημα αξιολόγησης στο Δημόσιο – Πώς ...
 Ανακοίνωση του προέδρου συμβασιούχων STAGE Ηπείρου...
 Κατάληψη στη σχολή του ΟΑΕΔ στον Ταυρωνίτη για το ...
 Κατρούγκαλος: Θα ανακληθούν άμεσα οι απολύσεις δια...
 Πώς θα αντιμετωπίσει την ανεργία η νέα αναπληρώτρι...
 Ράνια Αντωνοπούλου: Ποια είναι η νέα υπουργός για ...
 Το «καυτό» χαρτοφυλάκιο του νέου υπουργού Εργασίας...
 Ο


text:
"οδηγός" των εκλογών- Μάθε που ψηφίζεις και πόσο...
 Η γυναίκα του Καίσαρα είναι από την... Νάξο
 Δήλωση από υποψήφια με το Ποτάμι: "Η γυναικεία ανε...
 Η «γενιά G» της Ελλάδας μιλάει για τις επερχόμενες...
 Στον Άρειο Πάγο η κατάργηση της "ρήτρας μονιμότητα...
 Διαθέτει δωρεάν κάρτες απεριόριστων διαδρομών σε α...
 Μιχ. Χάλαρης: Μείωση της φορολογίας, κίνητρο για μ...
 ΚΟΒ ΟΑΕΔ του ΚΚΕ: ΤΙ ΘΑ ΓΙΝΕΙ ΜΕ ΤΙΣ ΑΠΩΛΕΙΕΣ ΤΩΝ ...
 Το σχέδιο δράσης του ΣΥΡΙΖΑ για την καταπολέμηση τ...
 Αυτοί είναι οι χρυσοί μισθοί των εργαζομένων του F...
 Δάνειο 100 εκ. € για το ΙΚΑ-ΕΤΑΜ για την κάλυψη βρ...


text:
Δυτική Ελλάδα - Αγρίνιο Online 24ωρη ενημέρωση: Αυγούστου 2013
 Με ΚΥΑ Χαρακόπουλου μειώνονται τα τέλη εκτίμησης ΕΛΓΑ.
 Με ΚΥΑ που υπέγραψε ο Μάξιμος Χαρακόπουλος:
 • Εξορθολογίζονται τα τέλη εκτίμησης ζημιών από τον ΕΛΓΑ
 • Μειώνονται στο μισό τα τέλη επανεκτίμησης
 O Αναπληρωτής Υπουργός Αγροτικής Ανάπτυξης και Τροφίμων, κ. Μάξιμος Χαρακόπουλος υπέγραψε Κοινή Υπουργική Απόφαση που εξορθολογίζει τα τέλη εκτίμησης – επανεκτίμησης καθώς και τις δαπάνες και τις αποζημιώσεις που καλύπτονται από αυτά για την εκτέλεση του εκτιμητικού έργου από τον ΕΛΓΑ. Η ΚΥΑ προωθήθηκε για υπογραφή στο συναρμόδιο Αναπληρωτή Υπουργό Οικονομικών κ. Χρήστο Σταϊκούρα. Ειδικότερα, λόγω της δύσκολης οικονομικής συγκυρίας και με στόχο τη μεγαλύτερη διαφάνεια στις διαδικασίες εκτίμησης των ζημιών, με την ανωτέρω ΚΥΑ μειώνονται, σε ποσοστό 50%, τα τέλη επανεκτίμησης που πληρώνουν οι παραγωγοί στον ΕΛΓΑ όταν υποβάλλουν ένσταση επί των πορισμάτων ζημιάς για το σύνολο των καλλιεργειών. Επιπλέον, λαμβάνοντας υπόψη το βαθμό δυσκολίας των επιμέρους εκτιμήσεων και το ύψος της ασφαλιζόμενης αξίας των αντίστοιχων καλλιεργειών με την ίδια απόφαση: α) μειώνονται τα τέλη εκτίμησης για τα σιτηρά από 1 ευρώ /στρέμμα σε 0,5 ευρώ/στρέμμα, β) μειώνονται τα τέλη εκτίμησης για τα ακτινίδια από 5 ευρώ /στρέμμα σε 2 ευρώ/στρέμμα και γ) τα τέλη εκτίμησης των ζημιών στα κηπευτικά αυξάνονται από 1 ευρώ/στρέμμα σε 2 ευρώ/στρέμμα λόγω της απαιτούμενης συνεχούς παρακολούθησης των συγκεκριμένων καλλιεργειών σε περίπτωση ζημιάς καθώς και της διενέργειας δεύτερης εκτίμησης σε αρκετές περιπτώσεις. Με αφορμή την υπογραφή της Απόφασης ο κ. Χαρακόπουλος δήλωσε τα εξής: «Με στόχο τη στήριξη των ασφαλισμένων αγροτών προχωράμε στον εξορθολογισμό των τελών εκτίμησης, που πληρώνουν οι παραγωγοί στον ΕΛΓΑ, για αρκετές καλλιέργειες, μεταξύ των οποίων σιτηρά, ακτινίδια, κηπευτικά, χωρίς εκπτώσεις στην ποιότητα των παρεχόμενων υπηρεσιών από πλευράς Οργανισμού. Επιπλέον, μειώνουμε στο μισό τα τέλη επανεκτίμησης που καταβάλουν οι παραγωγοί στον ΕΛΓΑ για τις ενστάσεις στα πορίσματα ζημιάς για όλες τις καλλιέργειες. Εν μέσω μιας δύσκολης οικονομικής συγκυρίας, θέλουμε ο ΕΛΓΑ όχι απλώς να συνεχίσει να επιτελεί το πολύτιμο έργο του αλλά να καταστεί πιο λειτουργικός και ακόμη αποτελεσματικότερος, στηρίζοντας τον Έλληνα αγρότη και την παραγωγή του».
 Ξεκίνησε η 3η Έκθεση Τοπικών Προϊόντων στο Μεσολόγγι.
 Παρουσία το Μητροπολίτη Αιτωλίας και Ακαρνανίας κκ Κοσμά, της Βουλευτού κυρίας Τριανταφύλλου, των συνδιοργανωτών της Έκθεσης, δημάρχων, εκπρόσωπων αρχών και φορέων της περιοχής, αλλά και πλήθος κόσμου, κόπηκε η κορδέλα των εγκαινίων από τον Πρόεδρο του Ελληνορωσικού Επιμελητηρίου κ. Δήμα και τον εμπορικό ακόλουθο της Ρωσικής Πρεσβείας κ. Nikitiv. Η εμπειρία των προηγούμενων χρόνων συνέβαλε στην αναβάθμιση της έκθεσης, όχι μόνο στο επίπεδο εκθετών αλλά και στο οργανωτικό επίπεδο. Η άρτια οργάνωση και τα καλαίσθητα περίπτερα, κατά κοινή ομολογία τις καλύτερες των εντυπώσεων σε σχέση με τις προηγούμενες χρονιές, στους έκθετες και τους επισκέπτες. Ο δήμαρχος Ιεράς Πόλεως Μεσολογγίου Παναγιώτης Κατσούλης δήλωσε: « Ο δήμος ξεκίνησε πριν από τρία χρόνια την Έκθεση Τοπικών Προϊόντων και κατάφερε να καταστήσει αυτό το γεγονός θεσμό για όλη την Περιφέρεια Δυτικής Ελλάδας. Στόχος μας η δημιουργία μόνιμων εκθεσιακών εγκαταστάσεων, χρησιμοποιώντας χρηματοδοτικά εργαλεία που υπάρχουν, αλλά βρίσκουμε εμπόδια από την γραφειοκρατία . Παρόλα τα προβλήματα όμως, θα συνεχίσουμε τις προσπάθειες για


text:
την προβολή και προώθηση των τοπικών προϊόντων και στα πλαίσια αυτά θα καταθέσουμε στη Περιφέρεια Δυτικής Ελλάδας ολοκληρωμένη πρόταση για την δημιουργία μόνιμου δημοπρατηρίου στο Μεσολόγγι, μετά και την πρόσφατη απόφαση του Περιφερειακού Συμβουλίου. Η έκθεση συνεχίζεται σήμερα Παρασκευή με την ημερίδα στις 20:30 μμ «Εργαλεία και προϋποθέσεις για την προώθηση των εξαγωγών» και ακολούθως με Λαϊκή Βραδιά, από το μουσικό σχήμα του Δημήτρη Νικολάου.
 ΕΚΠΤΩΣΗ 30% ΣΕ ΟΛΑ ΤΑ ΕΙΣΙΤΗΡΙΑ ΚΟΙΝΩΝΙΚΟΥ ΤΟΥΡΙΣΜΟΥ ΤΟΥ ΟΑΕΔ ΑΠΟ ΤΗΝ BLUE STAR FERRIES.
 Τη σημαντική πρωτοβουλία που στηρίζει το «Πρόγραμμα Κοινωνικού Τουρισμού 2013» του ΟΑΕΔ παρουσίασαν σήμερα στον υπουργό Εργασίας, Κοινωνικής Ασφάλισης και Πρόνοιας κ. Γιάννη Βρούτση και τον διοικητή του ΟΑΕΔ κ. Θόδωρο Αμπατζόγλου, ο διευθύνων σύμβουλος των πλοιοκτητριών εταιριών SUPERFAST FERRIES & BLUE STAR FERRIES κ. Σπύρος Πασχάλης και ο εμπορικός διευθυντής κ. Διονύσης Θεοδωρά¬τος. Συγκεκριμένα η εταιρία προσφέρει μείωση κατά 30% στα ακτοπλοϊκά εισιτήριά της σε όσους δικαιούχους του «Προγράμματος Κοινωνικού Τουρισ¬μού» την επιλέξουν για την μετακίνηση τους (συμπεριλαμβανομένων και των οχημάτων). Η πρωτοβουλία της εταιρίας πραγματοποιείται στο πλαίσιο των δράσεων «Εταιρικής Κοινωνικής Ευθύνης», στο δίκτυο της οποίας είναι μέλος η Attica Group, μητρική εταιρία των εν λόγω πλοιοκτητριών εται¬ριών. Μετά το πέρας της συνάντησης ο υπουργός Εργασίας κ. Γιάννης Βρούτσης δήλωσε τα εξής: «Συναντηθήκαμε σήμερα με τον Διευθύνοντα Σύμβουλο και τα στελέχη του ομίλου ATTICA GROUP, μητρική της ναυτιλιακής εταιρείας «Blue Star Ferries», οι οποίοι μας ενημέρωσαν για μια ιδιαίτερα σημαντική πρωτοβουλία τους. Μια πρωτοβουλία που εντάσσεται στο πλαίσιο των δράσεων εταιρικής κοινωνικής ευθύνης που έχει αναπτύξει η επιχείρηση, μια πρωτοβουλία κοινωνικής προσφοράς για τη στήριξη των εργαζομένων και των τοπικών κοι¬νωνιών της νησιωτικής Ελλάδας. Συγκεκριμένα, η «Blue Star Ferries» προσφέρει έκπτωση 30% σε όλους τους δικαιούχους του προγράμματος κοινωνικού τουρισμού του ΟΑΕΔ για μετακινήσεις που θα κάνουν στο πλαίσιο του προγράμματος, το οποίο ειδικά για εφέτος ξεκινά την 1η Σεπτεμβρίου. Θα ήθελα να ευχαριστήσω τον Διευθύνοντα Σύμβουλο και τα στελέχη του ομίλου ATTICA GROUP για αυτή την πρωτοβουλία και εύχομαι να αποτελέσει παράδειγμα για πολλές άλλες επιχειρήσεις της χώρας μας. Γιατί, σε αυτή τη δύσκολη συγκυρία για τη χώρα και τους εργαζόμενους, είναι περισσότερο από ποτέ απαραίτητη η έμπρακτη επίδειξη κοινωνικής ευαισθησίας από τον επιχειρηματικό κόσμο. Είναι απαραίτητη η ευρύτερη δυνατή συστράτευση των παραγωγικών δυνάμεων του τόπου για την ανακούφιση των εργαζομένων και των ανέργων». Επίσης, ο διοικητής του ΟΑΕΔ κ. Αμπατζόγλου δήλωσε τα εξής: «Φέτος ξεκίνησε πάλι με πρωτοβουλία του υπουργείου Εργασίας το Πρόγραμμα Κοινωνικού Τουρισμού. 110.000 δικαιούχοι και ξενοδοχεία σε όλη τη χώρα θα συμμετέχουν στο πρόγραμμα αυτό. Η τελευταία ημέρα αιτή¬σεων είναι η 10η Σεπτεμβρίου. Θεωρούμε πολύ σημαντική την πρωτοβου¬λία της εταιρείας Bluestar γιατί αυτό πραγματικά βοηθάει τους ανθρώπους να φτάσουν στα νησιά σε όλο το Αιγαίο έτσι ώστε να απολαύσουν όλοι αυ¬τές τις διακοπές. Να επαναλάβω ότι 10 Σεπτεμβρίου το πρόγραμμα ολοκ¬ληρώνεται». Τέλος, ο διευθύνων σύμβουλος των SUPERFAST FERRIES & BLUE STAR FERRIES κ. Πασχάλης δήλωσε: «Ευχαριστούμε τον υπουργό Εργασίας κ. Βρούτση και τον διοικητή του ΟΑΕΔ κ. Αμπατζόγλου που μας δέχτηκαν στο πλαίσιο του Προγράμματος Κοινωνικού Τουρισμού που έβγαλε το υπουργείο Εργασίας και


text:
ο ΟΑΕΔ. Η εταιρεία θα προσφέρει έκπτωση 30% στα εισιτήρια επιβατών και οχημάτων σε όσους ταξιδέψουν με δελτίο κοινωνικού τουρισμού στα νησιά. Με αυτό τον τρόπο ελπίζουμε να βοηθήσουμε την τουριστική βιομηχανία της χώρας μας και να επιμηκύνουμε την τουριστική περίοδο που τόσο ανάγκη έχει η χώρα μας για να βελτιώσει την οικονομική της κατάσταση και να ξεπεράσει την κρίση».
 Εμβολιασμός ανασφάλιστων παιδιών στο Κοινωνικό Ιατρείο του Δήμου Ιεράς Πόλεως Μεσολογγίου.
 Στις 24/7/2013 πραγματοποιήθηκε ο εμβολιασμός ανασφάλιστων παιδιών στο χώρο του Κοινωνικού Ιατρείου. Τον εμβολιασμό πραγματοποίησε η παιδίατρος του Κοινωνικού Ιατρείου κα. Κορίνα Κόλλια - Φαράντου. Τα παιδιά έλαβαν την 1η δόση των εμβολίων που πρέπει να κάνουν. Σήμερα, 30/8/2013 πραγματοποιήθηκε η 2η δόση και σε 15 ημέρες θα ακολουθήσει η 3η. Όποιοι είναι γονείς με ανασφάλιστα παιδιά και ενδιαφέρονται να κάνουν τα εμβόλια των παιδιών τους μπορούν να προσέλθουν στο κτήριο της Πρόνοιας να καταθέσουν τα δικαιολογητικά τους Πληροφορίες στα τηλέφωνα 2631363427 , 2631363435
 Συνεπής στις δεσμεύσεις της η Περιφέρεια Δυτ. Ελλάδας για τον Προαστιακό.
 Στη δημοσίευση της πρόσκλησης υποβολής προτάσεων για τον Προαστιακό Σιδηρόδρομο προχωρούν την ερχόμενη εβδομάδα η Περιφέρεια Δυτικής Ελλάδας και η Ενδιάμεση Διαχειριστική Αρχή. Συνεπής στις δεσμεύσεις του κατά την πρόσφατη σύσκεψη, ο Περιφερειάρχης Δυτικής Ελλάδας Απόστολος Κατσιφάρας, υπέγραψε σήμερα την δημοσίευση της πρόσκλησης υποβολής προτάσεων για την κατασκευή και αναβάθμιση του Προαστιακού Σιδηροδρομικού Δικτύου. Η πρόσκληση εντάσσεται στον άξονα «Υποδομές και Υπηρεσίες Προσπελασιμότητας Δυτικής Ελλάδας» για τον κωδικό προτεραιότητας «Σιδηροδρομικό Δίκτυο» του Π.Ε.Π. Δυτικής Ελλάδας – Πελοποννήσου – Ιονίων Νήσων 2007-2013. Ειδικός στόχος των προτάσεων που θα υποβληθούν θα πρέπει να είναι οι παρεμβάσεις αυτές που θα συμβάλλουν στη βελτίωση του δικτύου, στην αύξηση της ασφάλειας και της αξιοπιστίας, καθώς και τη μείωση του χρόνου διαδρομής και γενικότερα δράσεις για την αναβάθμιση του Προαστιακού Σιδηροδρόμου. «Όπως δεσμευτήκαμε κατά την πρόσφατη σύσκεψη φορέων που διοργάνωσε η Περιφέρεια Δυτικής Ελλάδας την περασμένη εβδομάδα, είμαστε έτοιμοι και προχωρούμε στη δημοσίευση της πρόσκλησης προκειμένου επιτέλους να εντάξουμε, έστω και λίγο πριν το τέλος, το έργο αυτό στο ΕΣΠΑ» υπογράμμισε ο Περιφερειάρχης Α. Κατσιφάρας συμπληρώνοντας πως «βρισκόμαστε κυριολεκτικά στην τελευταία στιγμή και θα πρέπει όλοι να πράξουμε τα δέοντα ώστε το έργο να προχωρήσει, να ολοκληρωθεί και να λειτουργεί έως το τέλος του 2015. Επαναλαμβάνω πως δε θέλουμε αποσπασματικές κινήσεις, δε θέλουμε μεμονωμένες και ξεχωριστές αποφάσεις, που δεν καταλήγουν σε μια ολοκληρωμένη στρατηγική ανάπτυξης του σιδηροδρόμου Δυτικής Ελλάδας. Εμείς αυτό που επιδιώκουμε είναι η Περιφέρεια να βγει ενισχυμένη όταν ξεκαθαριστεί στο σύνολο της η πολιτική για ανάπτυξη του σιδηροδρομικού δικτύου».
 Εγκρίθηκε η διαδικασία ανοικτής δημοπρασίας για τη Μικρή Περιμετρική.
 Εγκρίθηκε από το σημερινό Περιφερειακό Συμβούλιο Δυτικής Ελλάδας η διαδικασία της ανοικτής δημοπρασίας του έργου «Ολοκλήρωση Μικρής Περιμετρικής Πατρών (ΜΠΠ) και κατασκευή αγωγού ομβρίων Σ1 περιοχής Αρόης» προϋπολογισμού 27.000.00 ευρώ. Πρόκειται για ένα ακόμη σημαντικό βήμα που γίνεται από την Περιφέρεια Δυτικής Ελλάδος για την επανεκκίνηση της κατασκευής της Μικρής Περιμετρικής Πατρών και την κατασκευή του αγωγού ομβρίων στην περιοχή της Αρόης. Έτσι η ανάθεση του έργου σε ανάδοχο για την ολοκλήρωση του συνόλου των υπολειπόμενων εργασιών εγκρίθηκε οριστικά να


text:
γίνει με την εφαρμογή της διαδικασίας «περί ανοικτής δημοπρασίας» και πλέον απομένει η έγκριση των τευχών δημοπράτησης από την Οικονομική Επιτροπή της Περιφέρειας Δυτικής Ελλάδας. «Το σημαντικό αυτό έργο για την Περιφέρεια Δυτικής Ελλάδας και ειδικότερα για την Πάτρα πρόκειται επιτέλους να ξεκινήσει και πάλι μετά από χρόνια αναμονής και καθυστερήσεων, κυρίως λόγων των σοβαρών τεχνικών και νομικών εκκρεμοτήτων» επεσήμανε ο Περιφερειάρχης Δυτικής Ελλάδας Απόστολος Κατσιφάρας προσθέτοντας πως «η παράδοσή του στους πολίτες θα συμβάλλει στην βελτίωση της ποιότητας ζωής τους και κυρίως στην κυκλοφοριακή αποσυμφόρηση του κέντρου της πόλης. Το έργο αυτό καρκινοβατούσε για χρόνια και πλέον είμαστε σε θέση να πούμε ότι έχει βρεθεί λύση για την ολοκλήρωσή του». Όπως επεσήμανε κατά την εισήγησή του ο Αντιπεριφερειάρχης Περιβάλλοντος και Υποδομών Νίκος Υφαντής για το ανωτέρω έργο υπάρχουν επικαιροποιημένες και εγκεκριμένες οριστικές μελέτες, ενώ τροποποιήθηκε ο αρχικός προϋπολογισμός από 25,8 σε 27 εκατομμύρια ευρώ, όπως προέκυψε μετά από επανεκτίμηση κρισίμων στοιχείων που επανεξετάστηκαν από την Υπηρεσία και εγκρίθηκαν από την Διαχειριστική Αρχή και τα οποία αναδείχθηκαν από την αλλαγή του τρόπου υπολογισμού των δαπανών και συγκεκριμένα των απολογιστικών δαπανών και της επισφάλειας που αυτές εμπεριέχουν στον έλεγχο και την πιστοποίηση αυτών από πλευράς της Υπηρεσίας. «Η επιμέτρηση και πιστοποίηση απολογιστικά εργασιών είναι δυσχερής, η όλη διαδικασία επισφαλής. Για τα στοιχειά αυτά, δυνατή είναι μόνο η προεκτίμηση εργασιών, βάσει της εμπειρίας και της διατιθέμενης γνώσης, και με αναπόφευκτη την πιθανότητα υπερβάσης (ή και μείωσης) ποσοτήτων, αναλόγως των ευρημάτων κατά τον έλεγχο. Η τελική δαπάνη των απολογιστικών εργασιών δεν προκύπτει με επιμέτρηση εργασιών που έχουν καθορισμένη τιμή σύμφωνα με το Τιμολόγιο της Μελέτης και την έκπτωση του αναδόχου, αλλά από παρακολούθηση και απολογισμό του συνόλου των δαπανών. Για τους παραπάνω λόγους κρίθηκε σκόπιμη, ασφαλέστερη, οικονομικά αποδεκτή και περισσότερο αξιόπιστη η τροποποίηση της αρχικής επιλογής, δηλαδή η αντικατάσταση της δαπάνης των “απολογιστικών εργασιών” με αντίστοιχα τιμολογημένες εργασίες, βάσει των άρθρων του εγκεκριμένου “Ενιαίου Τιμολογίου Έργων”, με αύξηση όσων ποσοτήτων ενδέχεται να προκύψουν». Και κατέληξε ο κ. Υφαντής: «Ως εκ τούτου αν και ο προϋπολογισμός μελέτης παρουσιάζεται αυξημένος, το τελικό αποτέλεσμα με την τιμολόγηση όλων των εργασιών, είναι ασφαλέστερο, αποδοτικότερο και οπωσδήποτε πλέον αξιόπιστο, τηρουμένων των αναλογιών και των διαθέσιμων στοιχείων και δεδομένων, σε σχέση με τις “απολογιστικές εργασίες”». Να υπενθυμίσουμε πως το μήκος των εργασιών είναι από την οδό ασυρμάτου Αρόης Χ.Θ.1+357 έως την πλατεία Ταμπαχάνα Χ.Θ.2+872,58 και έχει προϋπολογισμό 25,8 εκατ. ευρώ.
 Αναρτήθηκε από ellada στις 7:26 μ.μ. Δεν υπάρχουν σχόλια:
 Λήξη 2ου Συνεδρίου Νεότητος Ιεράς Συνόδου.
 Με επιτυχία ολοκληρώθηκαν οι εργασίες του 2ου Πανελληνίου Συνεδρίου των Υπευθύνων Ιερέων Νεότητος και Στελεχών του Νεανικού έργου των Ιερών Μητροπόλεων της Εκκλησίας της Ελλάδος, που φιλοξενήθηκαν στις κατασκηνώσεις της Ιεράς Μητροπόλεως Αιτωλίας και Ακαρνανίας, στην Ρίζα Αντιρίου. Το θέμα ήταν: «Μέθοδοι και τρόποι διδασκαλίας των κατηχητικών μαθημάτων», ενώ όλες τις εργασίες του Συνεδρίου κατηύθυνε ο πανοσιολογιώτατος αρχιμ. Πολύκαρπος Μπόγρης, ως υπεύθυνος της Επιτροπής Χριστιανικής Αγωγής της Νεότητος της Ιεράς Συνόδου. Οι 120 συμμετέχοντες σύνεδροι από 50 Ιερές Μητροπόλεις της Εκκλησίας της Ελλάδος είχαν τη δυνατότητα για ένα γόνιμο και εποικοδομητικό προβληματισμό συμμετέχοντας στις


text:
8 ομάδες εργασίας οι οποίες ασχολήθηκαν τόσο με τις ιδιαιτερότητες των παιδιών που κατηχούμε, όσο και με την δημιουργία πρωτότυπων κατηχητικών μαθημάτων. Τις εργασίες του Συνεδρίου παρηκολούθησαν ο Σεβασμιώτατος Μητροπολίτης μας κ. Κοσμάς καθώς επίσης και ο Σεβασμιώτατος Μητροπολίτης Σισανίου και Σιατίστης κ. Παύλος, οι οποίοι συμμετείχαν ενεργά τόσο στο διάλογο, όσο και στις ομάδες εργασίας και τις τρείς ημέρες του συνεδρίου. Σήμερα τελευταία ημέρα παρουσιάστηκαν τα πορίσματα των ομάδων εργασίας στην ολομέλεια των συνέδρων, όπου ο Σεβασμιώτατος Ποιμενάρχης μας Μητροπολίτης Αιτωλίας και Ακαρνανίας κ. Κοσμάς έκλεισε τις εργασίες τονίζοντας την ανάγκη να παραμείνουμε με ενθουσιασμό στη διακονία των νέων ανθρώπων, πυρακτωμένοι με ζήλο και αγάπη, γνωρίζοντας ότι το έργο που επιτελείται είναι έργο Θεού. Μεταξύ άλλων, ο Σεβασμιώτατος Μητροπολίτης μας επεσήμανε ότι «δεν είμαστε λίγοι αλλά είμαστε πολλοί στη διακονία του Ευαγγελίου» και δεν πρέπει σε καμιά περίπτωση να απογοητευόμαστε από τις όποιες δυσκολίες μας παρουσιαστούν, έχοντας ως κύριο στόχο «να γίνουμε όργανα της Χάριτος του Κυρίου και Θεού μας, οδηγώντας στο μυστήριο της σωτηρίας τις νεανικές ψυχές, κατά το παράδειγμα του Αγίου Κοσμά του Αιτωλού, ο οποίος προτίμησε να θυσιάσει τον εαυτό του για τη σωτηρία των άλλων ανθρώπων» . Αξίζει να σημειωθεί ότι οι συμμετέχοντες ευχαρίστησαν ιδιαιτέρως τον Σεβασμιώτατο Μητροπολίτη μας για την πλουσιοπάροχη φιλοξενία που τους παρασχέθηκε σε κάθε επίπεδο.
 Σε νέα γραφεία οι υπηρεσίες της Αποκεντρωμένης Διοίκησης στη Σπάρτη.
 Τα νέα γραφεία της Αποκεντρωμένης Διοίκησης Πελοποννήσου, Δυτικής Ελλάδας και Ιονίου, στη Σπάρτη, που στεγάζονται, πλέον, στο Διοικητήριο της πόλης, εγκαινίασε, σήμερα, ο Γενικός Γραμματέας Μανώλης Αγγελάκας, παρουσία του Μητροπολίτη Μονεμβασίας και Σπάρτης κ. Ευσταθίου, της Αντιπεριφερειάρχου Λακωνίας Αδαμαντίας Τζανετέα, του Προέδρου του Περιφερειακού Συμβουλίου Πελοποννήσου Γιώργου Πουλοκέφαλου, του Δημάρχου Σπάρτης Σταύρου Αργιτάκου και στελεχών και υπαλλήλων της Α.Δ. Σε σύντομο χαιρετισμό του, ο κ. Αγγελάκας, αφού ευχαρίστησε το προσωπικό για το έργο που παράγει προς εξυπηρέτηση του πολίτη, αλλά και της Τοπικής Αυτοδιοίκησης, τόνισε ότι με τη συστέγαση των υπηρεσιών στα νέα σύγχρονα γραφεία, στο Διοικητήριο της Σπάρτης, προάγεται και ενισχύεται στο μεγαλύτερο δυνατό βαθμό η σχέση και η συνεργασία της Αποκεντρωμένης Διοίκησης με την Περιφέρεια Πελοποννήσου. «Κάναμε ένα ακόμα βήμα κόντρα στη γραφειοκρατία, με τελικό αποδέκτη τον απλό πολίτη», κατέληξε ο Γενικός Γραμματέας. Μετά τα εγκαίνια, ο κ. Αγγελάκας είχε συνάντηση εργασίας με την Αντιπεριφερειάρχη Λακωνίας Αδαμαντίας Τζανετέα, ενώ αργότερα, μετέβη στο Δημαρχείο της Σπάρτης, όπου είχε εκτενή συνεργασία με το Δήμαρχο Σταύρο Αργιτάκο, για τρέχοντα ζητήματα της περιοχής. Αργά το μεσημέρι, ο Γενικός Γραμματέας επισκέφθηκε δασικά έργα στον ορεινό όγκο του Πάρνωνα, που κατασκευάστηκαν από τη Δ/ση Δασών Λακωνίας.
 Αναρτήθηκε από ellada στις 7:23 μ.μ. Δεν υπάρχουν σχόλια:
 Σύσκεψη στο Υπ. Οικ. για επιτάχυνση της επιστροφής ΦΠΑ στους αγρότες.
 Ο Αναπληρωτής Υπουργός Αγροτικής Ανάπτυξης και Τροφίμων κ. Μάξιμος Χαρακόπουλος μετέβη στο Υπουργείο Οικονομικών όπου είχε συνάντηση με τον Υφυπουργό Οικονομικών κ. Γιώργο Μαυραγάνη και το Γενικό Γραμματέα Δημοσίων Εσόδων κ. Χάρη Θεοχάρη για την επιτάχυνση των διαδικασιών της επιστροφής του ΦΠΑ σε αγρότες του ειδικού καθεστώτος. Στη σύσκεψη αποφασίστηκε η Γενική Γραμματεία Δημοσίων Εσόδων να παρεμβαίνει στις ΔΟΥ όπου σημειώνονται καθυστερήσεις, προκειμένου οι


text:
αγρότες να λάβουν το συντομότερο δυνατό τα χρήματα που δικαιούνται από την επιστροφή ΦΠΑ.
 ΠΡΟΣΚΛΗΣΗ ΓΙΑ ΤΟ 1ο ΦΕΣΤΙΒΑΛ ΠΑΡΑΔΟΣΙΑΚΟΥ ΧΟΡΟΥ.
 ΥΠΟΓΡΑΦΗ ΣΥΜΒΑΣΗΣ ΑΠΟ ΤΟ ΔΗΜΑΡΧΟ ΑΓΡΙΝΙΟΥ ΚΑΙ ΤΟΝ ΑΝΑΔΟΧΟ ΕΡΓΟΛΑΒΟ ΓΙΑ ΤΗΝ ΑΝΑΠΛΑΣΗ ΣΤΟΝ ΠΑΛΑΙΟ ΜΥΛΟ ΑΓΡΙΝΙΟΥ.
 Υπεγράφη σήμερα, (Τετάρτη 28 Αυγούστου) μεταξύ του Δημάρχου Αγρινίου κ. Παύλου Μοσχολιού και του αναδόχου του έργου, η σύμβαση για την κατασκευή του έργου «ΔΙΑΜΟΡΦΩΣΗ ΧΩΡΟΥ ΠΑΛΑΙΟΥ ΜΥΛΟΥ ΑΓΡΙΝΙΟΥ». Ο προϋπολογισμός του έργου είναι 720.000,00 € και χρηματοδοτείται από το ΕΣΠΑ. Σύμφωνα με την τεχνική περιγραφή προβλέπεται η ανάπλαση της περιοχής που εκτείνεται ανατολικά της πλατείας Μητροπολίτου Χριστοφόρου και περιλαμβάνει τρεις πεζοδρόμους. Συγκεκριμένα, θα γίνει οριοθέτηση παρτεριών, κατασκευή φρεατίων, αποχετεύσεις όμβριων υδάτων, δενδροφύτευση του χώρου με καλλωπιστικά δέντρα και θάμνους, επιστρώσεις και επενδύσεις με κεραμικά τούβλα και ορθογωνισμένες πλάκες, καθώς και πεζοδρόμηση της οδού Σοφοκλέους. Επίσης, θα γίνει ανακατασκευή της παιδικής χαράς και θα αντικατασταθούν τα παλιά μεταλλικά όργανα με καινούργια με σύγχρονες προδιαγραφές. Μετά την υπογραφή της σύμβασης ο Δήμαρχος Παύλος Π. Μοσχολιός δήλωσε τα εξής: «Υπογράψαμε σήμερα με τον ανάδοχο εργολάβο το συμφωνητικό για το έργο «ΔΙΑΜΟΡΦΩΣΗ ΧΩΡΟΥ ΠΑΛΑΙΟΥ ΜΥΛΟΥ ΑΓΡΙΝΙΟΥ». Πρόκειται για μια σημαντική παρέμβαση στην Αγία Τριάδα, στην πλατεία Μητροπολίτου Χριστοφόρου ή για τους παλαιότερους, στην περιοχή του παλαιού μύλου, που θα αναβαθμίσει την ποιότητα ζωής των κατοίκων σε μια πυκνοδομημένη περιοχή, όπου σήμερα έχει αρκετά προβλήματα. Σύμφωνα με την μελέτη προβλέπεται η ανάπλαση αυτού του χώρου και η ενοποίησή του με την πλατεία Τρία Φανάρια, η κατασκευή πεζοδρόμων και η ανακατασκευή της παιδικής χαράς για τις ανάγκες παιδιών και γονέων της ευρύτερης περιοχής. Το έργο είναι ενταγμένο στο ΕΣΠΑ, ο προϋπολογισμός του είναι 720.000,00 € και σε 12 μήνες από σήμερα, που υπογράψαμε το συμφωνητικό, ο εργολάβος είναι υποχρεωμένος να το παραδώσει. Με αυτή την παρέμβαση και σε συνδυασμό με τα αντίστοιχα έργα ανάπλασης που εκτελούνται, η πόλη θα αποκτήσει ένα σημαντικό, αναβαθμισμένο οικιστικό περιβάλλον και νέες δυνατότητες ανάπτυξης.»
 Αναρτήθηκε από ellada στις 7:17 μ.μ. Δεν υπάρχουν σχόλια:
 ΝΤΑΝΤΑ ΕΞ ΟΥΡΑΝΟΥ.
 ΚΗΠΟΘΕΑΤΡΟ ΔΗΜΟΤΙΚΟΥ ΠΑΡΚΟΥ
 Τρίτη 3 Σεπτεμβρίου στις 9:15 μ.μ.
 ΝΤΑΝΤΑ ΕΞ ΟΥΡΑΝΟΥ με την Ταμίλλα Κουλίεβα και το Φώτη Σπύρο
 Σκηνοθεσία Ταμίλλα Κουλίεβα
 Το θέατρο Κολοσσαίον παρουσιάζει την εκπληκτική θεατρική μουσική παράσταση «ΝΤΑΝΤΑ ΕΞ ΟΥΡΑΝΟΥ», που έχει αγαπηθεί από εκατομμύρια ανθρώπους κάθε ηλικίας σε όλο τον κόσμο. Στο ρόλο της «σχεδόν τέλειας» νταντάς, πρωταγωνιστεί η καταξιωμένη ηθοποιός Ταμίλλα Κουλίεβα η οποία σκηνοθετεί και την παράσταση. Στην παράσταση πρωταγωνιστεί και ο αγαπημένος ηθοποιός Φώτης Σπύρος. Η πολυαγαπημένη μαγική νταντά των παιδιών, προσγειώνεται ... από τον ουρανό και αναλαμβάνει τα παιδιά μιας πλούσιας οικογένειας μ’ ένα πολύ αυστηρό πατέρα και αλλάζει όλη τους τη ζωή. Κάθε αγγαρεία μετατρέπεται σε παιχνίδι, κάθε συνηθισμένη μέρα σε μια ξεχωριστή περιπέτεια. Μαζί θα γνωρίσουν αξέχαστους χαρακτήρες, ανάμεσα τους και τον σούπερ ταλαντούχο καπνοδοχοκαθαριστή που με τη βοήθεια του, θα ανακαλύψουν πόσο σημαντικός είναι ο ένας για τον άλλον. Με φαντασία και δημιουργικότητα θα ταξιδέψουν και θα περιπλανηθούν στον κόσμο και θα έρθουν σε επαφή με μοναδικές εμπειρίες και συγκινήσεις. Δράκοι, Ινδιάνοι, Εσκιμώοι, Αφρικανικές φυλές, ο αυτοκράτορας της Κίνας, η αγελάδα που χορεύει,


text:
ο βασιλιάς και ο γελωτοποιός του, μαγικά πιάτα, σε μια θεατρική υπερπαραγωγή με εναλλαγή 100 κουστουμιών και 80 χαρακτήρων επί σκηνής. Τραγούδια, χορός, γέλιο, ανατροπές και μαγεία σε μια θεατρική παράσταση που θα ενθουσιάσει αλλά και θα αλλάξει τη διάθεση κάθε οικογένειας για τη ζωή. Μια θεατρική παράσταση για κάθε ηλικία, που δεν πρέπει να χάσετε . Παίζουν: Ταμίλλα Κουλίεβα, Φώτης Σπύρος, Πάνος Αργυριάδης, Σέβη Δονσούζη, Αλέξανδρος Καλτζίδης, Κωνσταντίνος Κοτρότσιος, Στέλλα Κοπάνου, Έλενα Παντελίδου, Αγάπη Παπαθανασιάδου, Περικλής Σταύρου, Θεοδόσης Φυλακτός και οι μικρές Βασιλική Ζαφειρίου, Κλέα Κωνσταντινίδου, και ο μικρός Στέφανος Καλτζίδης. Σκηνοθεσία: Ταμίλλα Κουλίεβα Χορογραφία: Μαριάνθη Ψωματάκη Σκηνογραφία - Ενδυματολογία: Αθανάσιος Κολαλάς Ειδικές κατασκευές-μάσκες: Δήμητρα Γιοβάνη, Άννα-Μαρία Βασιακ Επιμέλεια μουσικής: Μπάμπης Καραμανίδης, Πάνος Αργυριάδης Ηχοληψία: Γιάννης Κυρατζής Φωτισμοί : Τρύφων Κεχαγιάς Βοηθός Σκηνοθέτη: Εύα Κουμανδράκη Βοηθός σκηνογράφου, ενδυματολόγου: Μαρία Μακρή Κατασκευή σκηνικών: Ανδρέας Κουλμπερτίεβ Προπώληση εισιτηρίων στα γραφεία της Κοινωφελούς Επιχείρησης Δήμου Αγρινίου Δαγκλή 27 τηλ. 26410 55655 10:00 π.μ - 2:00μ.μ. Τιμή εισιτηρίου: Παιδικά, φοιτητικά 8€, Ενηλίκων 12€, Άνεργοι, πολύτεκνοι : 8€
 Αναρτήθηκε από ellada στις 7:14 μ.μ. Δεν υπάρχουν σχόλια:
 'Υπεγράφη η ΚΥΑ για την απλοποίηση των διαδικασιών ένταξης στις «Γεωργοπεριβαλλοντικές ενισχύσεις του μέτρου 2.1.4 του Προγράμματος Αγροτικής Ανάπτυξης Π.Α.Α 2007-2013 Αλέξανδρος Μπαλτατζής».
 Υπεγράφη σήμερα, Τρίτη 27 Αυγούστου 2013, από τους Υπουργούς Αγροτικής Ανάπτυξης και Τροφίμων κ. Αθανάσιο Τσαυτάρη, Ανάπτυξης κ. Κωστή Χατζηδάκη και Αναπληρωτή Υπουργό Οικονομικών κ.Χρήστο Σταϊκούρα, η Κοινή Υπουργική Απόφαση που τροποποιεί την αρχική ΚΥΑ και διευκολύνει τις εντάξεις στις «Γεωργοπεριβαλλοντικές ενισχύσεις στο πλαίσιο ορισμένων δράσεων του μέτρου 2.1.4 του Προγράμματος Αγροτικής Ανάπτυξης Π.Α.Α 2007-2013 Αλέξανδρος Μπαλτατζής». Μετά την υπογραφή της σχετικής τροποποίησης, θα αρχίσουν άμεσα οι αξιολογήσεις από τις τοπικές Διευθύνσεις Αγροτικής Οικονομίας και Κτηνιατρικής για τη βιολογική γεωργία, τη βιολογική κτηνοτροφία τις σπάνιες ελληνικές φυλές ζώων και τη μείωση της νιτρορρύπανσης. Οι εντάξεις θα γίνουν με βάση τα ποσά που έχουν κατανεμηθεί σε κάθε Περιφέρεια. Όσες Περιφέρειες ετοιμαστούν νωρίτερα, οι δικαιούχοι των μέτρων θα ενταχθούν νωρίτερα και θα υποβάλουν τις αιτήσεις τους μετά από την ένταξη. Με αφορμή την υπογραφή της ΚΥΑ ο Υπουργός Αγροτικής Ανάπτυξης και Τροφίμων κ. Αθανάσιος Τσαυτάρης, τόνισε ότι «καταβάλλουμε κάθε προσπάθεια, ώστε να μεγιστοποιήσουμε, μέσω της απλοποίησης του καθεστώτος ένταξης των δικαιούχων του προγράμματος, την απορρόφηση των Κοινοτικών και Εθνικών πόρων που εντάσσονται στο πρόγραμμα «Αλέξανδρος Μπαλτατζής», με γνώμονα πάντα το συμφέρον των Ελλήνων παραγωγών και κτηνοτρόφων, την αειφόρο διαχείριση των φυσικών πόρων, την προστασία του περιβάλλοντος και την ορθή καταβολή των ενισχύσεων. Το μέτρο αυτό στηρίζει μεθόδους γεωργικής παραγωγής που αποσκοπούν κατά κύριο λόγο στην προστασία του περιβάλλοντος, στη διατήρηση της βιοποικιλότητας, στην προστασία των σημαντικών φυλών εκτρεφόμενων ζώων του τόπου μας κ.α Η ορθή και έγκαιρη αξιοποίηση των εθνικών και κοινοτικών πόρων για την υποστήριξη του Έλληνα αγρότη αποκτά ακόμη μεγαλύτερη σπουδαιότητα στη σημερινή δύσκολη συγκυρία».
 2ο Πανελλήνιο Συνέδριο Νεότητος Ιεράς Συνόδου.
 Στις κατασκηνώσεις της Ιεράς Μητροπόλεως Αιτωλίας και Ακαρνανίας, στην Ρίζα Αντιρίου, ξεκίνησε χθές τις εργασίες του το 2ο Πανελλήνιο Συνέδριο των Υπευθύνων Ιερέων Νεότητος και Στελεχών του Νεανικού έργου των Ιερών Μητροπόλεων της Εκκλησίας της Ελλάδος. Το θέμα του Συνεδρίου είναι: «Μέθοδοι και


text:
τρόποι διδασκαλίας των κατηχητικών μαθημάτων». Το συνέδριο ξεκίνησε με την ακολουθία του αγιασμού που ετέλεσε ο Σεβασμιώτατος Μητροπολίτης Φθιώτιδος κ. Νικόλαος, πρόεδρος της Συνοδικής Επιτροπής Χριστιανικής Αγωγής της Νεότητος. Στην τελετή παρέστησαν επίσης οι Σεβασμιώτατοι Μητροπολίτες Ναυπάκτου και Αγίου Βλασίου κ. Ιερόθεος, Σισανίου και Σιατίστης κ. Παύλος και ο Μητροπολίτης Αιτωλίας και Ακαρνανίας κ. Κοσμάς ο οποίος φιλοξενεί τις εργασίες του Συνεδρίου. Ο Σεβασμιώτατος Μητροπολίτης Φθιώτιδος κ. Νικόλαος στη προσφώνησή του προς τους συνέδρους μετέφερε τις ευχές του Μακαριωτάτου Αρχιεπισκόπου Αθηνών και πάσης Ελλάδος κ. Ιερωνύμου και στη συνέχεια κατέθεσε σκέψεις για την ανάγκη αναζωογονήσεως της κατηχητικής προσπάθειας της Εκκλησίας μας. Συνεχάρη όλους τους εκπροσώπους των Ιερών Μητροπόλεων για το έργο που επιτελούν και τους προέτρεψε να δώσουν ότι καλύτερο διαθέτουν στο κατηχητικό έργο. Μετά το Σεβασμιώτατο Μητροπολίτη Φθιώτιδος κ. Νικόλαο έλαβαν τον λόγο κατά σειράν οι Σεβασμιώτατοι Μητροπολίτες Ναυπάκτου και Αγίου Βλασίου κ. Ιερόθεος, Σισανίου και Σιατίστης κ. Παύλος και Αιτωλίας και Ακαρνανίας κ. Κοσμάς οι οποίοι ευχήθηκαν επιτυχία εις το Συνέδριο. Κατόπιν πραγματοποιήθηκε η κεντρική ομιλία του Συνεδρίου από τον Αιδεσιμολ. Πρωτοπρεσβύτερο π. Ευάγγελο Μαρκαντώνη, Θεολόγο-Χημικό με θέμα: «Μέθοδοι και τρόποι διδασκαλίας των κατηχητικών μαθημάτων. Νέες παιδαγωγικοί μέθοδοι». Σήμερα δεύτερη μέρα του Συνεδρίου, οι σύνεδροι θα εργασθούν σε ομάδες εργασίας ενώ θα παρουσιασθούν τα πορίσματα των ομάδων αυτών στην ολομέλεια του Συνεδρίου την τελευταία ημέρα των εργασιών του. Οι εργασίες του Β’ Πανελληνίου Συνεδρίου των Υπευθύνων Ιερέων Νεότητος και Κατηχητών των Ιερών Μητροπόλεων της Εκκλησίας της Ελλάδος άρχισαν με ευοίωνες προοπτικές και με την συμμετοχή 120 συνέδρων, περισσοτέρων από κάθε άλλη φορά από 50 Ιερές Μητροπόλεις, πράγμα που αποδεικνύει το ενδιαφέρον για την τόνωση τους έργου της κατηχήσεως. Οι εργασίες του Συνεδρίου ολοκληρώνονται την Τετάρτη 28 Αυγούστου.
 Λαϊκές συνελεύσεις στις Τοπικές Κοινότητες του Δήμου Ιεράς Πόλεως Μεσολογγίου.
 Στην Τοπική Κοινότητα των Ελληνικών, παρουσία του Δημάρχου Ιεράς Πόλεως Μεσολογγίου Παναγιώτη Κατσούλη, των Αντιδημάρχων Δημήτρη Κοταντάκη, Δημήτρη Καραδήμα και Γιάννη Μαστρανδρέου, του Προέδρου και του Αντιπροέδρου του Πνευματικού Κέντρου, Αριστείδη Καββάγια και Κώστα Καλτσούλα και του Προέδρου της Δημοτικής Ενότητας Μεσολογγίου Διονύση Παπαδημητρόπουλου, ξεκίνησαν τη Δευτέρα 26 Αυγούστου οι Λαϊκές Συνελεύσεις στις Τοπικές Κοινότητες του Δήμου Ιεράς Πόλεως Μεσολογγίου. Ο Πρόεδρος της Τοπικής Κοινότητας Ελληνικών Χρήστος Στέλιος, κατά την τοποθέτηση του αναγνώρισε τις προσπάθειες της Δημοτικής Αρχής, παρά την οικονομική κρίση. Στη συνέχεια κατέθεσε μια σειρά από αιτήματα με τα οποία πιστεύει πως θα τονωθεί η ανάπτυξη της περιοχής Ελληνικών. Στη συνέχεια οι κάτοικοι κατέθεσαν τους προβληματισμούς τους και τις προτάσεις τους για την περιοχή τους. Ο Δήμαρχος Ιεράς Πόλεως Μεσολογγίου Παναγιώτης Κατσούλης δήλωσε: “ Ξεκινήσαμε σήμερα από τα Ελληνικά τον κύκλο των Συνελεύσεων στα Τοπικά Διαμερίσματα του δήμου μας, για να συζητήσουμε με τους δημότες, να εξετάσουμε τα προβλήματα, την εξέλιξη των παρεμβάσεων που έχουν γίνει μέχρι σήμερα και το κατά πόσο αυτές επηρέασαν θετικά την ζωή των κατοίκων, αλλά και να προγραμματίσουμε τις επόμενες. Σήμερα στα Ελληνικά έγινε συζήτηση ουσίας με τους κατοίκους και το Τοπικό Συμβούλιο. Από την πλευρά της δημοτικής αρχής θα επεξεργαστούμε όλες οι προτάσεις που ειπώθηκαν και θα προχωρήσουμε στην διαδικασία υλοποίησης, όσων εξ


text:
αυτών το επιτρέπει η οικονομική μας δυνατότητα.” Οι επόμενες συνελεύσεις θα πραγματοποιηθούν στα Μούσουρα την Τρίτη 27 Αυγούστου, στις 08:00 μμ στο καφενείο του Ζώη Κασσαβέτη και στον Άγιο Γεώργιο, την Τετάρτη 28 Αυγούστου στη πλατεία του χωριού.
 Ταξιδεύοντας με λεωφορείο.
 Αν επιλέξουμε να ταξιδέψουμε με λεωφορεία των ΚΤΕΛ, έχουμε κάποια δικαιώματα: Υποχρεώσεις των Συγκοινωνιακών φορέων Οι συγκοινωνιακοί φορείς και τα όργανα αυτών, υποχρεούνται να: 1. Εξυπηρετούν τις τακτικές λεωφορειακές γραμμές, που υπάγονται σε καθένα από αυτά. 2. Μεριμνούν για την καθαριότητα, την ευπρεπή εμφάνιση, την ασφαλή κυκλοφορία των λεωφορείων, καθώς και τη συντήρηση με σκοπό τη μείωση περιβαλλοντικών επιπτώσεων από τη χρήση τους. Την υποχρέωση αυτή έχουν και οι ιδιοκτήτες των λεωφορείων. 3. Εισπράττουν τα καθορισμένα αντίτιμα εισιτηρίων και αναρτούν σε εμφανή θέση το ισχύον τιμολόγιο. Με την επιφύλαξη μειωμένων κομίστρων για κοινωνικούς λόγους, το αντίτιμο εισιτηρίου και γενικά οι όροι σύμβασης που εφαρμόζονται από τους συγκοινωνιακούς φορείς προσφέρονται στο ευρύ κοινό χωρίς καμία άμεση ή έμμεση διάκριση λόγω της εθνικότητας του επιβάτη, ή του τόπου εγκατάστασης του συγκοινωνιακού φορέα ή των πωλητών εισιτηρίων (πρακτόρων), ή της μεταφοράς ατόμων με αναπηρία ή μειωμένης κινητικότητας. 4. Τηρούν με ακρίβεια τα καθορισμένα δρομολόγια και δρομολογούν έκτακτα όποτε το επιβάλλουν οι ανάγκες εξυπηρέτησης του επιβατικού κοινού. 5. Διατηρούν σε καλή κατάσταση σταθμούς, πρακτορεία άφιξης και αναχώρησης λεωφορείων και στέγαστρα αναμονής επιβατών, τοποθετούν πινακίδες αφετηριών και στάσεων και λαμβάνουν γενικά κάθε μέτρο χρήσιμο για την εξυπηρέτηση του επιβατικού κοινού. 6. Πληροφορούν το επιβατικό κοινό για το δίκτυο και τα δρομολόγια των επιβατικών γραμμών, καθώς και για κάθε άλλο χρήσιμο στοιχείο, συμπεριλαμβανομένων και των δικαιωμάτων τους βάσει της παρούσας απόφασης. Πληροφόρηση στους επιβάτες παρέχεται και κατά τη διάρκεια της μεταφοράς, εφόσον ζητηθεί και, ει δυνατόν, σε προσιτή μορφή. 7. Προβαίνουν σε κρατήσεις θέσεων χωρίς επιπλέον κόστος για κάθε επιβάτη συμπεριλαμβανομένων των ατόμων με αναπηρία ή μειωμένη κινητικότητα. Η κράτηση θέσεων είναι υποχρεωτική για το Κ.Τ.Ε.Λ. έως και μία ώρα πριν την εκτέλεση του δρομολογίου. 8. Μεριμνούν για την ασφαλή μεταφορά των επιβατών, των αποσκευών αυτών και των ασυνόδευτων μικροδεμάτων. 9. Μεριμνούν για την ακριβή εκτέλεση του προγραμματισμένου έργου, ιδίως όσον αφορά τη συχνότητα, την τήρηση των δρομολογίων, του χρόνου διαδρομής. 10. Μεριμνούν για την ικανοποιητική εξυπηρέτηση των επιβατών κατά τη διάρκεια της μεταφοράς και κατά την παραμονή τους στους χώρους αναμονής και άφιξης − αναχώρησης λεωφορείων. 11. Διαθέτουν οργανωμένες υπηρεσίες πληροφοριών (Γραφείο εξυπηρέτησης κοινού) στους σταθμούς άφιξης αναχώρησης. 12. Διαθέτουν οργανωμένη υπηρεσία παραλαβής δεμάτων και φύλαξης απολεσθέντων αντικειμένων. 13. Απαγορεύουν τη μεταφορά εύφλεκτων και εκρηκτικών υλών. 14. Απαγορεύουν τη μεταφορά ζώων, πλην των περιπτώσεων ζώων συνοδείας αναπήρων ή μικρών κατοικίδιων ζώων, που μεταφέρονται με κατάλληλα για το σκοπό αυτόν μέσα. 15. Τοποθετούν τόσο στους σταθμούς και τα πρακτορεία όσο και μέσα στα λεωφορεία «Κιβώτια παραπόνων υποδείξεων». 16. Απαγορεύουν τη μεταφορά παιδιών ηλικίας μέχρι έξι (6) ετών χωρίς πρόσωπο που να τα συνοδεύει. Το συνοδεύον τα παιδιά αυτά πρόσωπο επιμελείται της ασφαλούς μεταφοράς αυτών και καταλαμβάνουν μαζί με το παιδί μία θέση επιβάτη η οποία ευρίσκεται όπισθεν άλλου καθίσματος. 17. Επιτρέπουν σε παιδιά ηλικίας από


text: έξι (6) έως δεκαπέντε (15) ετών να χρησιμοποιούν ανά τρία διπλό, ενιαίο κατά την έδρα και ερεισίνωτο, κάθισμα, εφ’ όσον ευρίσκεται όπισθεν άλλου καθίσματος επιβάτη. 18. Παρακολουθούν σε περιπτώσεις δυσμενών καιρικών συνθηκών, τα σχετικά δελτία των μέσων ενημέρωσης και όταν παρίσταται ανάγκη, λόγω διακοπής συγκοινωνιών μέσω πορθμείων ή άλλων θέσεων, λαμβάνουν τα αναγκαία μέτρα (αναβολή δρομολογίων, ενημέρωση του επιβατικού κοινού κατά το χρόνο αναχωρήσεως κ.λ.π.) προς αποφυγή οποιασδήποτε ταλαιπωρίας του επιβατικού κοινού που είναι δυνατόν να προληφθεί. 19. Επιστρέφουν το 70% της τιμής του εισιτηρίου στον επιβάτη σε περίπτωση που ακυρώσει την κράτηση της θέσεως σε δρομολόγιο υπεραστικής γραμμής 8 ώρες τουλάχιστον προ της αναχωρήσεως, ή το 50% σε περίπτωση που ακυρώσει την κράτηση της θέσεως εντός8 ωρών προ της ώρας αναχωρήσεως. 20. Τροποποιούν τα εισιτήρια, αντί της προηγούμενης ακύρωσης, όσον αφορά τη ημερομηνία του ταξιδιού ήτα μεταβιβάζουν σε άλλα πρόσωπα χωρίς καμία επιβάρυνση των προσώπων αυτών (επιβαλλομένης στην περίπτωση μεταβιβάσεως κανονικού εισιτηρίου σε πρόσωπο το οποίο δικαιούται εισιτήριο μειωμένης τιμής ή ελευθέρας διακινήσεως της επιστροφής των αντιστοίχων χρημάτων στον αρχικό κάτοχο του εισιτηρίου). Εφόσον σε κάθε περίπτωση (ακύρωσης ή μεταβολής του προορισμού ή δρομολογίου ή αλλαγής επιβάτη ή αλλαγής ημερομηνίας) υπάρχει θεώρηση επί του εισιτηρίου από τον αρμόδιο υπάλληλο του ΚΤΕΛ και μόνον. 21. Αναρτούν τον Χ.Υ.Κ. σε εμφανή σημεία των σταθμών και πρακτορείων άφιξης και αναχώρησης λεωφορείων όσο και μέσα σε αυτά και τον διαθέτουν στο επιβατικό κοινό με κάθε πρόσφορο μέσο και ανάλογα με την περίπτωση και στο διαδίκτυο. Οι συγκοινωνιακοί φορείς ή οι πράκτορες τους δύνανται να αρνούνται να δεχθούν κράτηση, να εκδώσουν ή να παράσχουν κατ’ άλλο τρόπο εισιτήριο σε, ή να επιβιβάσουν, άτομα λόγω αναπηρίας ή μειωμένης κινητικότητας, μόνο: 1. για να συμμορφωθούν προς τις ισχύουσες απαιτήσεις ασφαλείας που ορίζει το διεθνές, κοινοτικό ή εθνικό δίκαιο, ή τις απαιτήσεις υγείας και ασφαλείας που ορίζουν οι αρμόδιες αρχές 2. όταν ο σχεδιασμός του οχήματος ή η υποδομή, συμπεριλαμβανομένων των στάσεων λεωφορείων και των τερματικών σταθμών, καθιστά αδύνατο να πραγματοποιηθεί η επιβίβαση, η αποβίβαση ή η μεταφορά του ατόμου με αναπηρία ή με μειωμένη κινητικότητα κατά τρόπο ασφαλή και λειτουργικά εφικτό. Υποχρεώσεις προσωπικού Το προσωπικό των συγκοινωνιακών φορέων, καθώς και οι ιδιοκτήτες λεωφορείων που υπάγονται εξαιτίας της εργασίας τους σε μία από τις κατηγορίες του προσωπικού οφείλουν: 1. Να έχουν ευπρεπή εμφάνιση και να φέρουν την ειδική στολή για όσους επιβάλλεται, κατά την ώρα της Υπηρεσίας διατηρημένη σε καλή κατάσταση. 2. Να συμπεριφέρονται προς το επιβατικό κοινό με ευγένεια, σοβαρότητα και προθυμία και να φροντίζουν για την πλήρη και άμεση εξυπηρέτησή του. 3. Να επιδεικνύουν ιδιαίτερη επιμέλεια και προσοχή όταν πρόκειται για εμποδιζόμενα άτομα (ηλικιωμένα πρόσωπα, έγκυες γυναίκες και άτομα με ειδικές ανάγκες). 4. Να δίδουν με προθυμία κάθε χρήσιμη πληροφορία που ανάγεται στην αρμοδιότητά τους, ιδίως για τα δρομολόγια, αφίξεις αναχωρήσεις λεωφορείων κ.λ.π. 5. Να μην καπνίζουν κατά τη διάρκεια του δρομολογίου. 6. Να επιμελούνται με υπευθυνότητα της παραλαβής και παράδοσης των αποσκευών των επιβατών και των ασυνόδευτων μικροδεμάτων. 7. Οι ελεγκτές των εισιτηρίων να επιδεικνύουν την υπηρεσιακή τους ταυτότητα κατά τη διάρκεια του ελέγχου.


text:
8. Οι οδηγοί των λεωφορείων να τοποθετούν το ονοματεπώνυμό τους σε ορισμένη θέση και να αλλάζουν την οθόνη του λεωφορείου. 9. Να μεριμνούν ώστε οι επιβάτες να μην ανοίγουν τα παράθυρα του λεωφορείου όταν λειτουργεί ο κλιματισμός ή όταν αντιτίθενται άλλοι επιβάτες σε αυτό. 10. Να μην επιτρέπουν στους επιβάτες να προβαίνουν σε οποιαδήποτε ενέργεια που μπορεί να προκαλέσει φθορά στο λεωφορείο. 11. Να μην επιτρέπουν στους επιβάτες να καπνίζουν μέσα στο λεωφορείο. 12. Να συνιστούν στους επιβάτες να παραχωρούν τη θέση τους σε άτομα που χρήζουν βοηθείας (έγκυες, ηλικιωμένοι, άτομα με ειδικές ανάγκες) κατά τη διάρκεια δρομολογίων με λεωφορεία στα οποία επιτρέπεται η μεταφορά όρθιων επιβατών. Οι συγκοινωνιακοί φορείς και οι φορείς διαχείρισης των τερματικών σταθμών μεριμνούν για την κατάρτιση του προσωπικού τους στα θέματα που αναφέρονται στα δικαιώματα καταναλωτών καθώς και αποζημίωσης αυτών. Δικαιώματα καταναλωτών καθώς και αποζημίωσης αυτών 1. Οι συγκοινωνιακοί φορείς θα πρέπει να διαθέτουν μηχανισμό διεκπεραίωσης των καταγγελιών επιβατών που σχετίζονται με δικαιώματα και υποχρεώσεις που καθορίζονται με την παρούσα. Οι επιβάτες που επιθυμούν να υποβάλουν καταγγελία στο συγκοινωνιακό φορέα, οφείλουν να το πράξουν εντός τριών μηνών από την ημερομηνία κατά την οποία παρασχέθηκε ή θα έπρεπε να έχει παρασχεθεί η υπηρεσία της τακτικής λεωφορειακής γραμμής. Εντός μηνός από την παραλαβή της καταγγελίας, ο συγκοινωνιακός φορέας ενημερώνει τον επιβάτη ότι η καταγγελία του εκρίθη βάσιμη, απερρίφθη ή εξετάζεται ακόμη. Η προθεσμία τελικής απάντησης δεν υπερβαίνει τους τρεις μήνες από την ημερομηνία παραλαβής της καταγγελίας. 2. Εφόσον ο επιβάτης δεν επιθυμεί να κάνει χρήση της διαδικασίας χειρισμού αναφορών/καταγγελιών της ως άνω παραγράφου 1 ή θεωρεί το αποτέλεσμα αυτής ως μη ικανοποιητικό, οι αναφορές πολιτών για παραβάσεις των υποχρεώσεων που καθορίζονται με την παρούσα και τον κανονισμό του προσωπικού των συγκοινωνιακών φορέων υποβάλλονται στην αρμόδια υπηρεσία Μεταφορών και Επικοινωνιών της Περιφερειακής Ενότητας. 3. Κάθε συγκοινωνιακός φορέας υποχρεούται στην αποζημίωση των καταναλωτών για τις εξής περιπτώσεις: • Για απώλεια αποσκευών ποσό ελάχιστης αποζημίωσης 30ευρώ. • Για απώλεια ασυνόδευτων μικροδεμάτων ποσό ελάχιστης αποζημίωσης 15ευρώ. • Για μη παραλαβή επιβάτη υπαιτιότητας του συγκοινωνιακού φορέα από αφετηρία ή προκαθορισμένη στάση το τριπλάσιο της αξίας του εισιτηρίου. 4. Οι συγκοινωνιακοί φορείς και οι φορείς διαχείρισης τερματικών σταθμών ευθύνονται για απώλεια ή φθορά αναπηρικών αμαξιδίων, άλλου εξοπλισμού μετακίνησης ή βοηθητικού εξοπλισμού, εφόσον αυτή συνδέεται με την μεταφορά. Στην περίπτωση απώλειας ή φθοράς του ως άνω εξοπλισμού καταβάλλεται αποζημίωση ίση με τη δαπάνη αντικατάστασης ή επισκευής του εξοπλισμού που απωλέσθηκε ή υπέστη φθορά, είτε από τον συγκοινωνιακό φορέα είτε τον φορέα διαχείρισης του τερματικού σταθμού, αναλόγως της ευθύνης για την εν λόγω απώλεια ή φθορά. Το ΚΕ.Π.ΚΑ. – Κέντρο Προστασίας Καταναλωτών, εύχεται καλό καλοκαίρι, χωρίς ταλαιπωρία.
 Μetal union fest II
 Η Λέσχη φίλων Hard Rock & Metal μουσικής Αγρινίου διοργανώνει το δεύτερο METAL UNION φεστιβάλ, την Κυριακή 1 Σεπτεμβρίου στο Κηποθέατρο του Δήμου Αγρινίου (εντός του Δημοτικού Πάρκου της πόλης),
 με τις εξής μπάντες:
 ENFORCER (SWE) STRIKELIGHT RELEASED ANGER WHISPERS CIRCLE BANDEMONIC SLIDE IT IN PROJECT 4 Λίγα λόγια για τις μπάντες: ENFORCER Οι Σουηδοί Enforcer επισκέπτονται για πρώτη φορά την πόλη μας στα


text:
πλαίσια της παγκόσμιας περιοδίας τους για το τελευταίο τους album με τίτλο "Death By Fire", το οποίο έχει αποσπάσει διθυραμβικές κριτικές διεθνώς. Η μπάντα βρίσκεται σε εξαιρετική φόρμα με τις ζωντανές εμφανίσεις να διαδέχονται η μία μετά την άλλη αποδεικνύοντας έτσι ότι αποτελούν ένα από τα σημαντικότερα σχήματα των καιρών μας. STRIKELIGHT Τα λόγια περισσεύουν για τους Strikelight. Πρόκειται για μία από τις πιο αγαπητές μπάντες του χώρου. Η μπάντα, αν και βρίσκεται στο στάδιο της δημιουργίας κομματιών για το νέο τους album, δεν αρνήθηκε την πρόταση μας να εμφανιστεί ζωντανά στο Αγρινιώτικο κοινό για άλλη μια φορά. RELEASED ANGER Οι Αθηναίοι thrashers θα βρεθούν για πρώτη φορά στο Αγρίνιο παρουσιάζοντας κομμάτια από όλη την οκτάχρονη πορεία τους στον χώρο. Thrash metal βομβαρδισμός και ανελέητο moshing για όποιον αντέξει! WHISPERS CIRCLE Οι φίλοι του ατμοσφαιρικού ήχου θα απολαύσουν τους Θεσσαλονικείς Whispers Circle, ένα group που κινείται στο χώρο του μελωδικού metal με βασικές επιρροές από μπάντες όπως Within Temptation, In Flames, Metallica κτλ. BANDEMONIC Οι Bandemonic είναι μία νέα μπάντα η οποία μόλις πέρυσι κυκλοφόρησε το πρώτο της EP με τίτλο "Chains". Έρχονται από την πόλη των Ιωαννίνων, μεταφέροντας μαζί τους όλη την φρεσκάδα του Ηπειρώτικου metal ήχου! SLIDE IT IN Οι Slide it in είναι ένα νεοσύστατο female rock band που δημιουργήθηκε το Δεκέμβρη του 2012. Το συγκρότημα δέχεται επιρροές απ’τα γυναικεία συγκροτήματα των 80s , όπως Runaways, Vixen, 4 Non Blondes κ.α. PROJECT 4 Οι δικοί μας Project 4 θα ανοίξουν το φεστιβάλ, αναλαμβάνοντας να ζεστάνουν από νωρίς το νεανικό (και όχι μόνο) κοινό της πόλης με την μουσική τους! Οι πόρτες ανοίγουν στις 17:00 Σειρά Εμφάνισής: Project 4: 17:30 - 17:50 Slide It In: 18:05 - 18:30 Bandemonic: 18:45 - 19:20 Whispers Circle: 19:35 - 20:10 Released Anger: 20:25 - 21:05 Strikelight: 21:20 - 22:00 Enforcer: 22:15 - Τέλος Τιμή εισιτηρίου: 15€ Το πρόγραμμα θα τηρηθεί ΑΥΣΤΗΡΑ. Καλούμε όλο τον μεταλλικό κόσμο της πόλης μας, της Ηπείρου αλλά και της Δυτικής Ελλάδας γενικότερα να τιμήσει την πόλη και τη Λέσχη μας με την παρουσία του. Καλούμε όποιον και όποια έχει διάθεση για μία μοναδική μεταλλική εμπειρία στην πόλη μας να πράξει το ίδιο. Εμείς από την πλευρά μας υποσχόμαστε για μία αξέχαστη βραδιά που θα μείνει χαραγμένη στο μυαλό όλων για πάντα!
 - ΠΡΟΓΡΑΜΜΑ ΕΚΔΗΛΩΣΕΩΝ ΚΑΙ ΠΡΟΣΚΛΗΣΗ ΕΓΚΑΙΝΙΩΝ 3ης ΕΚΘΕΣΗΣ ΤΟΠΙΚΩΝ ΠΡΟΙΟΝΤΩΝ.
 Πέμπτη 29 Αυγούστου 2013 20:00 Εγκαίνια της Έκθεσης από τον εκπρόσωπο της Πρεσβείας της Ρωσίας κ. SERGEY NIKITIN και τον Πρόεδρο του Ελληνορωσικού Εμπορικού Επιμελητηρίου κ. Χρήστο Δήμα. Τα εγκαίνια θα πραγματοποιηθούν υπό τους ήχους της Φιλαρμονικής του Δήμου, η οποία θα μας προσφέρει μια ευχάριστη καλοκαιρινή νότα. 20:30 Συνέντευξη τύπου των διοργανωτών. 22:30 «Περήφανα τραγούδια, ενός περήφανου λαού». Μουσική Εκδήλωση από Μαθητικό Σύνολο. «Καλλιτεχνική επιμέλεια Χρ. Βλαχογιάννης». Παρασκευή 30 Αυγούστου 2013 20:30 «Εργαλεία και προϋποθέσεις για την προώθηση των εξαγωγών». Ημερίδα του Επιμελητηρίου Αιτωλοακαρνανίας με διμερή Επιμελητήρια, σε ειδικά διαμορφωμένο χώρο της έκθεσης. 22:00 Λαϊκή Βραδιά, από το μουσικό σχήμα του Δημήτρη Νικολάου. Σάββατο 31 Αυγούστου 2013 20:30 «Εργαλεία και προϋποθέσεις για την προώθηση


text:
των εξαγωγών». Ημερίδα του Επιμελητηρίου Αιτωλοακαρνανίας με διμερή Επιμελητήρια, σε ειδικά διαμορφωμένο χώρο της έκθεσης. 22:00 Συναυλία από το “ΜΟΝΤΕΡΝΟ ΤΜΗΜΑ” του Δημοτικού Ωδείου Μεσολογγίου. “Καλλιτεχνική επιμέλεια Σπύρος Χολέβας”. Κυριακή 1 Σεπτεμβρίου 2013 20:00 Εκδήλωση με θέμα: « Η ανάπτυξη ΥΔΑΤΟΔΡΟΜΙΟΥ στην περιοχή του λιμένα Μεσολογγίου. Προϋποθέσεις και δυνατότητες» 21:30 Λαϊκή Βραδιά Η έκθεση λειτούργει καθημερινά 19:30 – 24:00 • Στο χώρο της έκθεσης θα λειτούργει Ταβέρνα, Καφετέρια • Καθ ́ όλη τη διάρκεια του τετραήμερου θα λειτουργεί έκθεση λαογραφικού υλικού, από τον Πολιτιστικό Σύλλογο Ευηνοχωρίου «Η ΑΡΧΑΙΑ ΚΑΛΥΔΩΝΑ».
 Στη Σπάρτη αύριο ο Μανώλης Αγγελάκας .
 Στη Σπάρτη θα βρίσκεται αύριο 28/8/2013, ο Γενικός Γραμματέας της Αποκεντρωμένης Διοίκησης Πελοποννήσου, Δυτικής Ελλάδας και Ιονίου Μανώλης Αγγελάκας, προκειμένου να παραβρεθεί στα εγκαίνια των νέων γραφείων της Αποκεντρωμένης Διοίκησης, στο Διοικητήριο της πόλης. Θα τελεστεί Αγιασμός, χοροστατούντος του Μητροπολίτη Μονεμβασίας και Σπάρτης κ. Ευστάθιου και παρουσία της Αντιπεριφερειάρχου Λακωνίας Αδαμαντίας Τζανετέα και του Δημάρχου Σπάρτης Σταύρου Αργιτάκου. Μετά τα εγκαίνια ο κ. Αγγελάκας θα έχει συνεργασία με αυτοδιοικητικούς παράγοντες και στελέχη της Αποκεντρωμένης Διοίκησης, στη Σπάρτη.
 Αναρτήθηκε από ellada στις 6:21 μ.μ. Δεν υπάρχουν σχόλια:
 Η Εορτή του Αγίου Κοσμά του Αιτωλού στο Μέγα Δένδρο Θέρμου.
 Με θρησκευτική μεγαλοπρέπεια πανηγύρισε σήμερα, Σάββατο 24 Αυγούστου 2013, την μνήμη του αγίου ιερομάρτυρος Κοσμά του Αιτωλού, η ομώνυμη Ιερά Μονή που βρίσκεται στη γενέτειρα του Αγίου, στο Μέγα Δένδρο Θέρμου Αιτωλίας. Το πρωί τελέσθηκε στο καθολικό της Ιεράς Μονής, η ακολουθία του Όρθρου και η αρχιερατική θεία Λειτουργία προεξάρχοντος του Μητροπολίτου Φιλίππων, Νεαπόλεως και Θάσου κ. Προκοπίου και συλλειτουργούντων του Μητροπολίτου Χαλκίδος κ. Χρυσοστόμου και του Ποιμενάρχου μας, Μητροπολίτου Αιτωλίας και Ακαρνανίας κ. Κοσμά. Τον θείο λόγο κήρυξε ο Μητροπολίτης Φιλίππων κ. Προκόπιος, ο οποίος αναφέρθηκε στον Άγιο Κοσμά που «στήριξε το γένος των Ελλήνων κάτω από την δική του σκέπη και δρόσισε τις ψυχές των υποδούλων Ελλήνων, θρέφοντας με τους χυμώδεις πνευματικούς καρπούς του, τους ποθούντας την ελευθερία και την αλήθεια... Περιήλθε όλο τον ελληνόφωνο ορθόδοξο χώρο πραγματοποιώντας ως άλλος Απόστολος Παύλος την σωστική πορεία των ψυχών ανθρώπων». Αναφερόμενος στην αξία των διδαχών και της διδασκαλίας του Αγίου, επεσήμανε «το θαύμα της ορθοδόξου πίστης και του Ελληνορθόδοξου πολιτισμού, πηγές από τις οποίες αντλούσε δύναμη ο Άγιος Κοσμάς για να οδηγήσει τα βήματά του στην ιεραποστολή. Αισθάνθηκε την ανάγκη εκείνους τους θησαυρούς που είχε στο νου και στην ψυχή του να τους κάνει κτήμα όλων όσων είχαν την ανάγκη του Ευαγγελίου». Πριν την απόλυση της θείας Λειτουργίας ο Μητροπολίτης μας κ. Κοσμάς ευχαρίστησε τους αγίους αρχιερείς, καθώς και τους άρχοντες της περιοχής και τον φιλόχριστο λαό, για την παρουσία τους, με την οποία τιμούν τον άγιο Κοσμά, αλλά και για τις ευχές τους και την αγάπη τους προς τον ίδιο. Αναφερόμενος στον Άγιο Κοσμά τόνισε μεταξύ άλλων: «Εκείνος φύτεψε στις καρδιές των Ελλήνων τον Χριστό και την Ορθοδοξία, την γνήσια φιλοπατρία, τις αιώνιες αξίες και τα ιδανικά. Εκείνος προσέφερε την παιδεία η οποία αληθινά μορφώνει, μεταμορφώνει και ολοκληρώνει τον άνθρωπο. Εκείνος με την προσφορά του και τη θυσία του ανέστησε και ελευθέρωσε την Ελλάδα. Οι νεοέλληνες


text:
σήμερα όμως αγνοούν και περιφρονούν τον Άγιο Κοσμά και τη φωνή του. Ξεριζώνουν και γκρεμίζουν οι σύγχρονοι Έλληνες, όχι με αξίνες απλώς, αλλά με μηχανήματα τελευταίου τύπου, από τις καρδιές τους τον Χριστό και την αγάπη στην Πατρίδα, τις αξίες και τα ιδανικά, την γνήσια ιστορία, ότι ιερό και όσιο. Δεν θέλουν σχολεία με παράδοσι καθαρή και αγιασμένη. Δεν θέλουν οικογένεια στηριγμένη στο Ευαγγέλιο και την ωραία ελληνική παράδοσι». Ο Μητροπολίτης Φιλίππων ευχαρίστησε και εξ ονόματος του αγίου Χαλκίδος, τον εορτάζοντα Ποιμενάρχη μας για την πρόσκληση να παραστούν στις λατρευτικές εκδηλώσεις προς τιμήν του αγίου Κοσμά και του ευχήθηκε για την ονομαστική του εορτή. Μετά το πέρας της θείας Λειτουργίας οι Αρχιερείς μετέβησαν στο χωριό Μέγα Δένδρο, γενέτειρα του Αγίου Κοσμά, όπου σώζονται τα ερείπια της πατρικής οικίας του και τέλεσαν ειδική δέηση. Οι εορταστικές εκδηλώσεις κορυφώθηκαν το απόγευμα του Σαββάτου με την καθιερωμένη λιτάνευση της ιεράς Εικόνος του Αγίου Κοσμά στην πόλη του Θέρμου. Προηγήθηκε η ακολουθία του μεθέορτου αρχιερατικού Εσπερινού στον Ιερό Ναό Αγίου Δημητρίου Θέρμου, χοροστατούντος του Μητροπολίτου Φιλίππων κ. Προκοπίου και συγχοροστατούντων των Μητροπολιτών Χαλκίδος κ. Χρυσοστόμου και Αιτωλίας και Ακαρνανίας κ. Κοσμά. Στη συνέχεια ξεκίνησε η λιτανευτική πομπή, η οποία κατέληξε στον Ιερό Ναό Κοιμήσεως της Θεοτόκου Θέρμου. Στην κεντρική πλατεία τελέσθηκε αρτοκλασία και μίλησε στους πιστούς ο Μητροπολίτης Χαλκίδος κ. Χρυσόστομος, ο οποίος τόνισε την αγωνιστικότητα και την ομολογία του αγίου Κοσμά του Αιτωλού «που κήρυττε Χριστό και Ελλάδα, γιατί είχε το κουράγιο να ομιλεί περί πνευματικής ελευθερίας λέγοντας προς τον λαό ‘’Ψυχή και Χριστός σας χρειάζονται’’». Επίσης επεσήμανε την αξία της μητρικής Ελληνικής γλώσσας, λέγοντας πως «ο Άγιος Κοσμάς έκανε ολόκληρο αγώνα να κρατήσει ο λαός την γλώσσα του και την πίστη του. Γιατί γνώριζε πως η γλώσσα δεν είναι απλώς ένα επικοινωνιακό μέσον, αλλά είναι φορέας βιωμάτων, ποιότητος ψυχής, παραδόσεως, ιστορίας, πολιτισμού και ευλογημένων εμπειριών. Αγωνίστηκε για την δημιουργία σχολείων που προσφέρουν τα ιερά γράμματα της ελληνικής γλώσσας, γιατί πίστευε πως εκείνα τα γράμματα μπορούν να κρατήσουν αδούλωτο το φρόνημα και τη συνείδηση καθαρή και κρυστάλλινη. Εμείς όμως περιφρονούμε την Ελληνική γλώσσα και την αγωγή του σχολείου θέλοντας να δείχνουμε ‘’πολιτισμένοι’’. Δεν πρέπει όμως ποτέ να λησμονούμε πως η ψυχή του Πολιτισμού είναι ο πολιτισμός της Ψυχής!». Στην ιερά λιτανεία συμμετείχαν στρατιωτικό άγημα της 132 Σ.Μ., η φιλαρμονική του Δήμου Αγρινίου, τμήματα λαογραφικών και πολιτιστικών συλλόγων, οι αρχές της περιοχής και πλήθος πιστών.
 Αναρτήθηκε από ellada στις 7:28 μ.μ. Δεν υπάρχουν σχόλια:
 Ενημέρωση Αν. ΥπΑΑΤ για την πορεία υλοποίησης του προγράμματος μείωσης νιτρορύπανσης.
 Ο Αναπληρωτής Υπουργός Αγροτικής Ανάπτυξης και Τροφίμων κ. Μάξιμος Χαρακόπουλος με αφορμή διαμαρτυρίες παραγωγών για την πορεία υλοποίησης του προγράμματος μείωσης νιτρορύπανσης ζήτησε επίσημη ενημέρωση από το Γενικό Διευθυντή του ΟΠΕΚΕΠΕ κ. Κυριάκο Μπαμπασίδη. Στη συνάντηση που πραγματοποιήθηκε στο γραφείο του Αναπληρωτή Υπουργού, ο Γενικός Διευθυντής παρουσίασε το χρονοδιάγραμμα ολοκλήρωσης των τελικών αποτελεσμάτων των δικαιούχων του προγράμματος. Ειδικότερα, αναμένεται η υπογραφή από το συναρμόδιο Υπουργείο Οικονομικών της τροποποιημένης Κοινής Υπουργικής Απόφασης (έχει ήδη υπογραφεί από το ΥπΑΑΤ και το Υπουργείο Ανάπτυξης και Ανταγωνιστικότητας) που αποσκοπεί στην απλοποίηση και ευελιξία


text:
του καθεστώτος ένταξης των δικαιούχων του προγράμματος. Επίσης, έχουν προετοιμαστεί οι απαραίτητες αλλαγές στο ηλεκτρονικό σύστημα ένταξης και έχουν γίνει οι αναγκαίες συνεννοήσεις με τις κατά τόπους ΔΑΟΚ προκειμένου να αρθούν οι όποιες καθυστερήσεις και εμπόδια παρατηρήθηκαν μέχρι σήμερα, έτσι ώστε στο πρώτο δεκαήμερο του Σεπτεμβρίου να καταχωρηθούν τα τελικά αποτελέσματα και να ανακοινωθούν οι τελικές εντάξεις. Με βάση τα ανωτέρω, ο ΟΠΕΚΕΠΕ εκτιμά ότι από τα μέσα Σεπτεμβρίου θα καλούνται οι δικαιούχοι για υπογραφή των τελικών συμβάσεων από την αρμόδια ΔΑΟΚ. Όσο πιο σύντομα ολοκληρωθεί η διαδικασία υπογραφής των συμβάσεων, τόσο πιο γρήγορα θα καταβληθούν οι πληρωμές στους δικαιούχους. Ο Αναπληρωτής Υπουργός, με δεδομένη την εύλογη ανησυχία των παραγωγών, ζήτησε από το Γενικό Διευθυντή του ΟΠΕΚΕΠΕ να υπάρξει αυστηρή τήρηση του χρονοδιαγράμματος εφαρμογής του προγράμματος μείωσης νιτρορύπανσης.
 ΤΙ ΠΡΟΒΛΕΠΕΙ Η ΑΝΑΠΛΑΣΗ ΤΟΥ ΠΑΠΑΣΤΡΑΤΕΙΟΥ ΠΑΡΚΟΥ (ΤΕΧΝΙΚΗ ΠΕΡΙΓΡΑΦΗ).
 Σχετικά με τη φημολογία που αναπτύσσεται για τις παρεμβάσεις που προβλέπει το έργο της ανάπλασης του Πάρκου, από την αρμόδια Υπηρεσία σύνταξης της μελέτης και επίβλεψης της κατασκευής του έργου (Διεύθυνση Τεχνικών Υπηρεσιών Δήμου Αγρινίου) ανακοινώνονται τα εξής: Η παρέμβαση στο Πάρκο έχει ήπια μορφή καιπεριλαμβάνει τις παρακάτω εργασίες: 1. Θα ανακατασκευαστεί η μάντρα, ώστε να αποκατασταθούν οι ζημίες που έχει υποστεί, ιδιαίτερα στην οδό Καζαντζάκη. 2. Θα διατηρηθεί πλήρως η υπάρχουσα ρυμοτομία του Πάρκου. 3. Θα ανακατασκευαστούν οι δρόμοι, για να δεχθούν τα απαραίτητα δίκτυα άρδευσης και αποχέτευσης, και θα επιστρωθούν με υλικό κατάλληλο για βάδισμα. 4. Από τη μελέτη προβλέπεται η κοπή 64 δέντρων τα οποία είναι επικίνδυνα για τους διερχόμενους και για τις παρακείμενες περιουσίες, κυρίως επί των οδών Καζαντζάκη και Ξενοπούλου (από τα οποία 10 ήδη έχουν πέσει λόγω γήρανσης και καιρικών συνθηκών). Επίσης, θα γίνει εκκαθάριση της υποβαθμισμένηςχαμηλής βλάστησης. Στη θέση τους θα φυτευτούν 92 νέα δέντρα, 2841 θάμνοι, λουλούδια και αρωματικά φυτά σε όλο το Πάρκο και τουςθεματικούς κήπουςπου θα δημιουργηθούν.Συνεπώς το ισοζύγιο του πρασίνου είναι απολύτως θετικό. 5. Θα κατασκευαστεί αυτόματο σύστημα άρδευσης, καθώς και σύστημα πυρόσβεσης που δεν υφίσταται σήμερα. 6. Θα τοποθετηθούν 150 νέα φωτιστικά σώματα. 7. Θα κατασκευαστεί μία νέα σύγχρονη παιδική χαρά. 8. Θα κατασκευαστούν 2 σιντριβάνια. 9. Τέλος, σε ότι αφορά την περίφημη τσιμεντοποίηση, το μόνο τσιμέντο που θα πέσει στο Πάρκο είναι αυτό για την κατασκευή της δεξαμενής, (η οποία θα είναι σκεπασμένη), για την κατασκευή των 2 σιντριβανιών και για την κατασκευή των ρείθρων που θα συγκρατούν το χώμα. Συνεπώς, ούτε ένα τετραγωνικό μέτρο τσιμέντο δεν πρόκειται να πέσει και να είναι εμφανές στο Πάρκο. 10. Η συμβατική προθεσμία για την ολοκλήρωση του έργου είναι 15 μήνες. Για όλες τις παραπάνω εργασίες έχουν εκδοθεί οι απαραίτητες εγκρίσεις και αδειοδοτήσεις από τις αρμόδιες Υπηρεσίες. Επίσης, το Συμβούλιο της Επικρατείας, με την 293/2013 απόφασή του, έκρινε θετικά όλες τις παραπάνω προγραμματισμένες εργασίες. Τέλος, η Διεύθυνση Τεχνικών Υπηρεσιών, καλεί τους πολίτες που επιθυμούν πληρέστερη και λεπτομερέστερη ενημέρωση, να προσέρχονται στα Γραφεία της κάθε εργάσιμη ημέρα και ώρα, ώστε να τους παρέχονται όλες οι πληροφορίες σχετικά με το έργο.
 ΕΠΙΧΕΙΡΗΣΗ ΣΕ ΥΠΟ ΚΑΤΑΛΗΨΗ ΚΤΗΡΙΟ ΣΤΟ ΜΕΣΟΛΟΓΓΙ.
 Αστυνομική επιχείρηση σε υπό κατάληψη κτήριο στο